Zabur Nabi Daud. TUHAN geulindong ulôn watée ulôn ka meukarat; Gobnyan geusöm ulôn didalam Baét Geuh, dan geu beuôt ulôn u ateueh gunong batée. Zabur 27:1,5\nAgong kheueh TUHAN meusajan deungon ulôn, jak meusajan-sajan ta peumulia nan Gobnyan. Zabur 34:4\nZabur kawöm Korah. Keu peumimpén kor. Deungon ca-e Alamot. Allah na kheueh nyang lindong dan teunaga geutanyoe; Gobnyan sabe lam siab dan mampu geutulông pajan mantong geutanyoe meukarat. Teuma geutanyoe hana teumakot, bahpi bumoe nyoe meuhayak, dan gunong-gunong karam lam laôt raya; Zabur 46:1-3\nSipanyang uroe nyoe jigilo-gilo sabe lé lawan-lawan lôn; jai that-that nyang meumusoh keu ulôn, ya Allah Nyang Mahamanyang. Bak watée ulôn teumakot, ulôn meuharab ubak Droeneueh. Zabur 56:3,4\nGata hanapeu tatakot keuhai bahya bak watée malam, atawa jiseurang ngon hana teusangka-sangka bak watée uroe; meunan cit keuhai beuncana nyang teuka bak watée seupôt, atawa keuhancoran nyang teuka watée teungoh uroe. Zabur 91:5,6\nTeuma ureuëng nyang jideungoe ulôn jihnyan teupeulara. Ureuëng nyan udeb deungon aman hana peureulée meurasa teumakot." Amsal 1:33\nGata teuma tajak éh deungon hana teurasa teumakot, gata ta teungét meuseuneunya simalam beungoh hana nyang peukaru gata. Amsal 3:24\nPeugah kheueh ubak nyang cut até, "Peukhong kheueh até gata, bék teumakot, Po teu Allah gata teuka geuhuköm musoh, Gobnyan teuka geujak peuseulamat gata." Nabi Yesaya 35:4\nBék teumakot, sabab Ulôn na meusajan gata, bék gundah, sabab Ulôn na kheueh Po teu Allah gata. Gata Ulôn peukong dan Ulôn tulông, Ulôn peutakteh deungon jaroe Ulôn nyang jaya. Nabi Yesaya 41:10\nBék teumakot keu awaknyan, sabab Ulôn na meusajan gata keu Lôn jak lindong gata. Ulôn, TUHAN, ka Lôn peugah haba!" Nabi Yeremia 1:8\nSeujahteura Ulôn tinggai bak gata. Seujahteura Ulôn keudroe nyang Ulôn bri keu gata, nyang Ulôn bri nyan bukon lagée nyang jibri lé donya keu gata. Bék apoh apah dan bék teumakot. Yahya 14:27\nSabab Roh, nyang geubri lé Allah ubak gata, hana kheueh teupeujeuet gata jeuet keu namiet sampoe gata udeb lam keuadaan teumakot. Nyang beuna Roh Allah nyan teupeujeuet gata keu aneuëk-aneuëk Allah. Dan ngon kuasa Roh Allah nyan tanyoe tapeugah keu Allah nyan, "Bapak, nyoe Bapak lôn!" Roma 8:15\nSabab Roh Allah nyang geubri ubak geutanyoe, kon kheueh Roh nyang teupeujeuet geutanyoe jeuet keuteumakot. Nyang sibeuna jih, Roh Allah nyan teupeujeuet geutanyoe meutamah teuga, peunoh ngon gaséh sayang dan hase tapeuteun droe. 2 Timotius 1:7\nLé sabab ureuëng-ureuëng nyang geupeugah aneuëk nyan, na kheueh makhlok manusia nyang hase maté, teuma Isa keudroe jeuet keu saban lagée awaknyan dan udeb lam keuadaan manusia. Gobnyan geupeubuet meunan, mangat deungon maté Geuhnyan hase geupeu hanco Iblih nyang kuasa ateueh maté. Deungon cara nyan Gobnyan ka geupeubeubaih bubena ureuëng nyang sipanyang udeb jih ka jipeunamiet sabab jitakot ubak maté. Ibrani 2:14,15]\nBék kheueh udeb gata jikuasa lé cinta keu péng, teuma bah kheueh gata pueh ngon peue nyang na nibak gata. Sabab Allah ka geumeufeureuman, "Ulôn hana Lôn peubiyeu atawa Lôn tinggai gata." Lé sabab nyan tanyoe tajeuet peugah, "Tuhan na kheueh nyang tulông lôn, ulôn hana teumakot. Peue nyang hase jipeubuet manusia ateueh ulôn?" Ibrani 13:5, 6\nUreuëng nyang jirasa geunaséh Allah, nibak ureuëng nyan hana jituri keupeurasaan teumakot; sabab geunaséh nyang sampoereuna jipeuleunyab banmandum peurasaan teumakot nyan. Ngon lagée nyan deuh kheueh teukalon bahwa nibak ureuëng nyan gohlom jirasa gaséh Allah nyang sampoereuna meunyoe ureuëng nyan teumakot meuhadab ngon Uroe Peungadelan. 1 Yahya 4:18


Shalahuddin Al-Ayyubi teuka nibak bansa Kurdi. Yah gobnyan Najmuddin Ayyub ngon yahcut gobnyan Asaduddin Syirkuh hijrah geuminah nibak gampông gobnyan nyang toë ngon Tasék Fan ngon geuminah u dairah Tikrit (Irak). Shalahuddin lahé di kuta Tikrit, Irak thôn 532 H/ 1137 M, watèe nyan yah gobnyan teungoh geumat kuwasa Seljuk di Tikrit. Yôh nyan, gét yah gobnyan ngon yahcut gobnyan geukeurija bak Imaduddin Zanky, gubernur Seljuk keu banda Mousul, Irak. Nibak watèe Imaduddin meuhasé geureubôt wilayah Balbek, Libanon thôn 534 H/1139 M, Najmuddin Ayyub (ayah Shalahuddin) geuangkèe jeueët keu gubernur Balbek ngon jeuët keu ureuëng khadam Raja Suriah Nuruddin Mahmud. Bak masa di Balbek nyoëkeuh, Shalahuddin nyang teungoh lam masa muda geumeureunoë èleumeè prang, èleumèe meuatô prang, ngon èleumèe siyasat. Lheuëh nibak nyan, Shalahuddin geulanjôt jak meurunoë u Damaskus keu geujak èleumeè agama na trép siplôh thôn, yôh nyan gobnyan geuduëk lam istana Nuruddin. Bak thôn 1169, Shalahuddin geuangkèe jeuët keu meuntroë.


Keumalahayati - Wikipèdia bahsa Acèh, ènsiklopèdia bibeuëh\nLakseumana Keumalahayati (Bahsa Acèh : Keumalahayati) nakeuh sidroe peujuang dari Keurajeuën Acèh Darussalam. Nan ayah gop nyan nakeuh Lakseumana Mahmud Syah, datok nibak blah geunareh ayah gop nyan nan geuh Lakseumana Said Syah, aneuk agam dari Sôleutan Salahuddin Syah (Sôleutan Keurajeuën Acèh Darussalam nyang keu 2) nyang geuduk puerentah nibak thon 1530–1539 M. SôleutanSalahuddin Syah nakeuh aneuk phoen nibak Sôleutan Ali Mughayat Syah nyan tatupue cit gop nyan seubagoe Sôleutankeu phoen cit lom seubagoe ureueng nyang peudoeng Keurajeuen Acèh.\nLakseumana Keumalahayati nakeuh sidroe Lakseumana seureuta sidroe panglima prang ureueng inong muslimah di Keurajeuën Acèh Darussalam nyang phôn na lam seujarah lam bumoe nanggroe Jawi. Awai phon gop nyan sidroe ureueng inong balèe nyang jeuet cit seubagoe panglima prang Keurajeuën Acèh Darussalam watèe geupeutheun kapai-kapai Portugéh bak Seulat Malaka.\nNibak 11 uroe buleuen Sikureueng thôn 1599 watèe awai-awai phôn teuka kaphé Portugéh ngön Blanda keunoe u Tanoh Jawi, geumuprang ngön beuhô pasukan inong balèe ngön sidadu Blanda, nibak akhéjih sampoe jeuet geupoh maté Cornelis de Houtman bak ujông rincông Keumalahayati nibak watèe geulawan sa lawan sa ateueh kapai. Cornelis de Houtman nyan nakeuh sidroe ureueng Blanda nyang geuutôh lé syèedaga Blanda keu jak mita röt la'ôt nyang efisien u pulo-pulo Jawi nyang watèe nibak nyan jithèe ngön hasé bumoe reumpah ngön bungong lawang. Nibak thon 1598-1599 na jiba sit syèedarajih Frederick de Houtman nyang jiseurah droe watèe talô prang ngön pasukan Sultan Acèh lheueh nyan geupasoe lam glap di Pidie.\nLheueh nyan, Keumalahayati geujôk lakab 'Lakseumana' seubab beuhô ngön meuguna nibak geudöng keu panglima prang Keurajeuën Acèh Darussalam nibak awai-awai Prang Aceh. Seubab cukop gagah nibak geujaga Seulat Malaka seubagoe pintô tamong Keurajeuen Aceh, sampe Ratu Elizabeth I dari Inggreh payah geuutôih James Lancaster keu Sôleutan Acèh nak jeuet tamong Inggréh keudeh u Jawa nak buka teumpat meuniaga di Banten.\n^ Laksamana Malahayati, Pahlawan Nasional Perempuan dari Aceh\n^ PROFIL PAHLAWAN: Malahayati, Laksmana Laut Perempuan Pertama di Dunia\n^ Malahayati, Laksamana Wanita Pertama di Dunia Penakluk Portugis\n^ Kisah Malahayati, Laksamana Laut Asal Aceh yang Taklukan Belanda dengan Kekuatan Para Janda Perang.\n^ Laksamana Malahayati dan Sedikitnya Perempuan Pahlawan Nasional\nGeurumpök nibak "https://ace.wikipedia.org/w/index.php?title=Keumalahayati&oldid=121413"\nTerakhir diubah pada 28 Buleuen Sikureueng 2020, pukul 06.51\nÔn nyoe seuneulheueh geupeusaneut bak 28 Buleuen Sikureueng 2020, poh 06.51.


Get Banda Aceh Indonesia Pics – VisitBandaAceh.com\nbanda aceh indonesia, banda aceh indonesia map, banda aceh indonesia tsunami 2004\nGet Banda Aceh Indonesia\nPics. Its auspicious position on the tip of the westernmost point of the indonesian archipelago has made the town of banda aceh a recognized transit point as well as a hub for education, commerce, and government. What to do in aceh province of indonesia?\nBanda Aceh Wikitravel from wikitravel.org\nThings to do in banda aceh, indonesia: We have reviews of the best places to see in banda aceh. More images for banda aceh indonesia »\nBanda aceh, kota (city), capital of the autonomous aceh daerah istimewa (special district;\nWhat to do in aceh province of indonesia? #3 best value of 109 places to stay in banda aceh. كوتا بندر اچيه) merupakan kotamadya dan ibukota dari provinsi aceh, provinsi paling utara di pulau pulau sumatera, indonesia. Banda aceh is the capital and largest city in the province of aceh, indonesia.\nWhat to do in aceh province of indonesia?\n#3 best value of 109 places to stay in banda aceh.\ntempat wisata di bandung barat yang murah dan bagus gambar animasi tempat wisata di indonesia gambar pola lantai tari saman adalah aceh indonesia tsunami 2004 gambar pola lantai tari saman aceh kapal cepat sabang banda aceh tempat wisata di banda aceh 2020 foto tempat wisata di indonesia tempat wisata di bandung kota mini lembang tempat wisata di bandung lembang floating market gambar tari saman kartun hitam putih foto tempat wisata paling indah di indonesia wisata laut di banda aceh tempat wisata di bandung kota dan harga tiket masuk kapal kmp aceh hebat 1 tempat wisata banda aceh terbaru tempat wisata yang paling bagus di indonesia tempat wisata baru di banda aceh tempat wisata yang paling indah di indonesia gambar pola lantai tari saman aceh adalah tempat wisata banda aceh 2020 banda aceh ke sabang berapa jam tempat wisata di bandung kota bandung jawa barat tempat wisata di indonesia yang terkenal foto tsunami aceh 26 desember 2004 tempat wisata di indonesia yang mirip luar negeri tempat wisata di bandung barat yang murah tempat wisata di lhokseumawe aceh utara tempat wisata di aceh utara banda aceh indonesia map banda aceh indonesia tsunami 2004 tempat wisata di bandung plus penginapan murah tempat wisata di banda aceh terbaru banda aceh earthquake 2004 tempat wisata di bandung selatan yang murah meriah peta kabupaten aceh jaya tempat wisata terbaru di banda aceh tempat wisata di bandung orchid forest tempat wisata di bandung selatan yang murah dan bagus tempat wisata di indonesia yang indah logo aceh jaya png gambar tempat wisata indonesia kartun gambar tari saman dari aceh kartun tempat wisata pulau banyak aceh singkil tempat wisata di bandung selatan yg murah meriah


Kategori "Elektronik Rumah Tangga" Aceh Timur Kab.\nHandphone Aceh Timur Kab. ,\tTablet Aceh Timur Kab. ,\tAksesoris HP & Tablet Aceh Timur Kab. ,\tFotografi Aceh Timur Kab. ,\tElektronik Rumah Tangga Aceh Timur Kab.,\tGames & Console Aceh Timur Kab. ,\tKomputer Aceh Timur Kab. ,\tLampu Aceh Timur Kab. ,\tTV & Audio, Video Aceh Timur Kab.\nKategori "Elektronik Rumah Tangga" Aceh Timur Kab.:\nPeralatan Elektronik Aceh Timur Kab. ,\tMesin Cuci Aceh Timur Kab. ,\tAlat Dapur Aceh Timur Kab. ,\tKulkas & Freezer Aceh Timur Kab. ,\tKipas Angin, AC & Exhaust Aceh Timur Kab. ,\tAlat Listrik Aceh Timur Kab. ,\tTelekom Aceh Timur Kab. ,\tLain-lain Aceh Timur Kab.


Wahyu - The Book of Revelation, Chapter 2 Letters to the Churches\n"Keu malaikat jeumaáh di Efesus, tuléh kheueh lagée nyoe: Nyoe kheueh peusan nibak Gobnyan nyang mat tujoh boh bintang bak jaroe uneuen Gobnyan, dan geujak lam ruweueng ban tujoh boh gaki panyöt méuh nyan.\n2 Ulôn kuteupeue peue nyang gata peubuet: Gata tamubuet brat that dan biet gata tabah lagoena. Ulôn kuteupeue bahwa gata hana tabri até keu ureuëng jeuhet. Dan ureuëng-ureuëng nyang jiaku droe jih rasui padahai kon, ka gata ujoe, dan deuh laju gata ngieng bahwa awaknyan jimeusulet.\n3 Gata saba dan gata meudeurita sabab lé Ulôn, dan gata hana putôh asa.\n4 Teuma nyoe nyang brat that até Lôn ateueh gata: Bahwa gata hana lé tagaséh keu Ulôn lagée yoh awai.\n6 Teuma na sapeue-sapeue nyang gét nibak gata, atra nyan na kheueh: Gata tabanci ubak murit Nikolaus, Ulôn pih banci keu awaknyan.\n7 Barang sigasoe na jideungoe, bah kheueh jikalon peue nyang jipeugah lé Roh Allah ubak jeumaáh-jeumaáh! Awaknyan nyang meunang, teuma Lôn bri jipajoh boh kayée nyang na nibak bak-kayée keuudeban nyang timoh lam Taman Allah."\n8 "Keu malaikat jeumaáh nyang na di Smirna, tuléh kheueh lagée nyoe: Nyoe kheueh peusan nibak Gobnyan nyang phon dan nyang akhé -- nyang ka maté dan nyang udeb lom teuma.\n9 Ulôn kuteupeue peue-peue nyang gata susah; Ulôn kuteupeue gata gasien teuma nyang sibeuna jih gata kaya! Ulôn kuteupeue peue-peue nyang jipeusuna ateueh gata lé ureuëng-ureuëng nyang jiaku droe jih ureuëng Yahudi, padahai kon; awaknyan na kheueh umat Iblih!\n10 Bék kheueh teumakot ubak deurita nyang hana treb lé harôh gata teurimong. Ingat, Iblih teuma jipeutamong siladum lamkawan gata u lam glab guna keuteucuba gata. Gata meudeurita nyang treb jih siploh uroe. Bah kheueh gata seutia ubak Ulôn sampoe án maté, ngon lagée nyan Ulôn teuma kubri ubak gata udeb seujati dan keukai sibagoe hadiah keumeunang.\n11 Barang sigasoe hase jideungoe, bah kheueh jisimak peue nyang jipeugah lé Roh Allah ubak jeumaáh-jeumaáh! Awaknyan nyang meunang, sagai-sagai hana teuma meudeurita sapeue lé maté nyang keudua."\n12 "Keu malaikat nyang na bak jeumaáh di Pergamus, tuléh kheueh lagée nyoe: Nyoe kheueh peusan nibak Gobnyan nyang mat peudeueng tajam nyang meumata dua.\n13 Ulôn kuteupeue dipat gata tinggai, na kheueh bak teumpat Iblih meutakhta. Gata seutia ubak Ulôn. Meunan cit watée Antipas, saksi Ulôn nyang seutia nyan, jipoh maté dikeue gata nibak markas Iblih, gata hana taiengkeue bahwa gata peucaya keu Ulôn.\n14 Teuma biet pih meunan na meupadubboh hai nyang hana Ulôn galak keu gata: Na siladum ureuëng lamkawan gata nyang jiseutôt peue nyang jipeurunoe lé Bileam. Bileam jipurunoe Balak pakriban teupeu rhot umat Israel u dalam desya; ngon cara jibujuk awaknyan jipajoh peunajoh nyang ka jipeuseumah keu beurala dan jipeubuet hai-hai nyang cabui. 15 Meunan cit teuma na lamkawan gata ureuëng-ureuëng nyang jiseutôt ubak ajaran nyang jiba lé murit-murit Nikolaus.\n16 Sabab nyan, meutobat kheueh nibak desya-desya gata! Meunyoe hán, sikeujab teuk Ulôn teuma teuka ubak gata dan Ulôn prang bubena ureuëng nyan ngon peudeueng nyang na nibak babah Lôn.\n17 Barang sigasoe nyang hase jideungoe, bah kheueh jipeuleumah peue nyang geupeugah lé Roh Allah ubak jeumaáh-jeumaáh! Awaknyan nyang meunang, teuma Lôn bri idhin jipajoh manna nyang teusöm, dan maséng-maséng teuma jiteurimong nibak Ulôn saboh batée putéh. Nibak batée nyan teutuléh saboh nan nyang barô, nyang hana jiteupeue lé soe mantong, seulaén lé ureuëng nyang teurimong atra nyan."\n18 "Keu malaikat jeumaáh di Tiatira, tuléh kheueh lagée nyoe: Nyoe kheueh peusan nibak Aneuëk Allah, nyang mata Gobnyan hu muble-ble lagée apui, dan gaki Gobnyan meu meuk-meuk lagée teumaga nyang teutot.\n19 Ulôn kuteupeue banmandum nyang gata peubuet -- Ulôn kuteupeue gata tagaséh sabe keudroe-droe manusia, gata seutia, gata lam buet, dan gata hase tapeuteun deurita. Ulôn kuteupeue gata bak watée nyoe tamubuet leubeh brat nibak nyang ka-ka.\n20 Teuma nyoe nyang brat até Lôn ateueh gata: Gata tabri até keu Izebel, sidroe inong nyang jiaku droe utosan Allah. Ka jai that hamba-hamba Lôn nyang jipeungét dan jipurunoe beujitem peubuet cabui dan beujitem pajoh peunajoh nyang ka jipeuseumah ubak beurala.\n21 Ka Ulôn bri keuseumpatan bak jih nyan keu jimeutobat nibak mandum desya-desya jih, teuma jihnyan teutab hana jitem piôh jipeubuet hai-hai nyang cabui nyan.\n22 Ingat kheueh! Ulôn teuma kuseumpom jihnyan sampoe sakét ateueh teumpat éh. Nibak teumpat nyan jihnyan dan ureuëng-ureuëng nyang meumukah ngon jihnyan teuma meudeurita luwabiasa. Banmandum nyan Ulôn peubuet jinoenyoe -- laén hai jih meunyoe awaknyan jipiôh jipeubuet hai-hai nyang jeuhet meusajan-sajan ngon jihnyan. 23 Bubena nyang seutôt jihnyan mandum Lôn poh maté mangat jeumaáh jiteupeue bahwa Ulôn kheueh Gobnyan nyang seunom lam pikeran dan até manusia. Gata teuma Lôn balaih meunurot buet gata maséng-maséng.\n24 Teuma keu gata nyang laén-laén nyang na di Tiatira hana taseutôt ajaran nyang jeuhet nyan, dan hana gata meurunoe iéleumé-iéleumé Iblih. Ulôn peugah bahwa Ulôn hana teuma Lôn tamah keu gata beuban nyang geuhon nyan.\n25 Teuma trok bak watée Ulôn teuka, bah kheueh gata teutab taseutôt peue nyang ka na nibak gata.\n26 Awaknyan nyang meunang, dan nyang sampoe bak akhé sabe jipeubuet peue nyang Ulôn lakée, teuma Ulôn bri kuasa nyang saban lagée nyang Lôn teurimong nibak Bapak Lôn. Awaknyan teuma jiteurimong keukuasaan nibak Ulôn keu jipeurintah bansa-bansa ngon tungkat beuso, dan keu jipeuhanco bansa-bansa nyan lagée beulangöng tanoh. 28 Awaknyan teuma jiteurimong bintang timu nibak Ulôn.\n29 Barang sigasoe nyang hase jideungoe, bah kheueh jikalon peue nyang jipeugah lé Roh Allah ubak jeumaáh-jeumaáh!"


Wordplanet: Zakharia - Aceh Bible - Old Testament / Zechariah-\n1 Bak buleuen keu lapan bak thon keu dua geumat keurajeuen lé Raja Darius ateueh Persia, TUHAN geupeusampoe peusan nyoe ubak ulôn, Nabi Zakharia bin Berekhya dan cucoe Ido.\n1 Nibak keumalon nyang seulanjut jih leumah ulôn ngieng sidroe ureuëng agam bak jaroe jihnyan jimat talo sineupat.\n2 "Ho keuneuk jak?" lôn tanyong. "Keuneuk jak uko Yerusalem," jaweueb jih, "Ulôn keuneuk teupeue padub na panyang dan luwah banda nyan."\n3 Óh lheueh nyan ulôn ngieng malaikat nyang ka lheueh geu mariet deungon ulôn nyan, geulangkah ukeue, dan sidroe lamkawan malaikat nyang laén laju geumeurumpok ngon gobnyan.\n4 Malaikat nyang phon geupeugah ubak malaikat nyang keudua, "Neujak kheueh bubagaih ubak peumuda nyan, dan neukheun laju bak jihnyan bahwa Yerusalem peunoh ngon manusia dan beulatang peulara sampoe hana mungken le teupeugét beuton ban silingka nyan.\n5 TUHAN ka geumeujanji bahwa Gobnyan keudroe nyang jeuet keu bintéh beuton apui nyang jikeulileng banda nyan keu teulindong Gobnyan tinggai disinan lam bandum kuasa dan keuagongan Gobnyan."\n6 TUHAN meufeureuman ubak umat Gobnyan, "Ulôn ka Lôn peucrebre gata u meubagoe peunjuru. Teuma bak saát nyoe he ureuëng-ureuëng nyang teuböih, taplueng kheueh nibak Babel dan tawoe kheueh u Yerusalem.\n8 Soe mantong nyang prang gata, saban cit ka jiprang boh até Lôn." Teuma TUHAN Nyang Mahakuasa geuyue bak ulôn keu lôn peusampoe peusan nyoe ubak bansa-bansa nyang ka jireubot umat Gobnyan,\n9 "TUHAN keudroe geulawan gata! Dan gata jireupah lé beukaih namiet-namiet gata keudroe. Meunyoe hai nyan teujadi, gata tateupeue bahwa TUHAN Nyang Mahakuasa ka geuyue bak ulôn."\n10 TUHAN meufeureuman, "Meuca-e kheueh deungon geumbira he peunduduek Yerusalem! Ulôn tinggai lamkawan gata!"\n11 Bak masanyan jai that-that bansa jimeuhadab ubak TUHAN mangat jeuet keu umat Gobnyan. Gobnyan tinggai lamkawan gata, dan gata tateupeue bahwa TUHAN geukirém ulôn ubak gata.\n12 Sigoe teuk bahwa Yehuda jeuet keu milék khusos TUHAN bak tanoh Gobnyan nyang suci, dan Yerusalem jeuet keu banda nyang paleng geusayang.\n13 Tinggai kheueh gata banmandum dikeue TUHAN! Sabab Gobnyan ka geubeurangkat nibak teumpat Geuh tinggai di syeuruga.\n1 Nibak keumalon nyang laén, TUHAN geupeuleumah ubak ulôn Teungku Imeum Agong Yosua teungoh geudong dikeue malaikat TUHAN. Di siblaih Yosua, jidong kheueh Jén nyang ka siab keuneuk jitudoh gobnyan.\n1 Malaikat nyang ka geuteuka ubak ulôn nyan geujak lom laju geupeugoe ulôn lagée geupeugoe ureuëng teungét,\n1 Deuh ulôn kalon lom, dan goe nyoe deuh ulôn ngieng saboh kitab meugulong nyang jipo di manyang.\n2 Malaikat nyan geutanyong peue nyang ulôn kalon. Jaweueb ulôn, "Na saboh kitab meugulong nyang jipo di manyang. Panyang jih sikureueng metée dan luwah jih na peuet siteungoh metée."\n3 Laju gobnyan geupeugah ubak ulôn, "Lam kitab meugulong nyan na teutuléh kutokan keu banmandum nanggroe nyoe. Bak saboh halaman teutuléh tieb-tieb pancuri teupeuteubiet lam nanggroe nyoe. Dan bak halaman nyang laén teutuléh teuma bahwa soe mantong ureuëng nyang meusumpah peuleusu nyan pih teupeuteubiet.\n4 TUHAN Nyang Mahakuasa meufeureuman bahwa kutokan nyan rhot u ateueh rumoh tieb-tieb pancuri dan rumoh tieb-tieb ureuëng nyang meusumpah peuleusu. Rumoh-rumoh nyan teutab keunong kutokan nyang na tinggai cit rungka-rungka."\n5 Malaikat nyan teuka lom dan geupeugah, "Ngieng! Na lom nyang teuka!"\n6 "Peue nyan?" ulôn tanyong. Geujaweueb lé gobnyan, "Saboh raga. Nyan kheueh lambang desya keu banmandum nanggroe nyoe."\n7 Raga nyan na tutôb jih nyang teupeugét nibak timah. Teungoh ulôn ngieng-ngieng atra nyan, sinutôb nyan teubeuôt dan teunyata didalam raga nyan na sidroe ureuëng inong nyang teungoh jiduek.\n8 Malaikat nyan geupeugah, "Ureuëng inong nyoe sibagoe lambang keujeuhetan." Laju geuteugon lom ureuëng inong nyan udalam raga dan laju geutôb babah raga nyan.\n9 Ulôn ngieng teuma u ateueh dan deuh teuma ulôn kalon dua droe ureuëng inong teungoh jipo u ateueh ulôn. Bak awaknyan na sayeueb nyang kukoh lagée sayeueb cicém cang iriek. Raga bunoe awaknyan cok dan laju jibapo.\n10 Laju ulôn tanyong ubak malaikat nyan, "Ho jiba lé cicém cang iriek raga nyan?"\n11 Geujaweueb lé gobnyan, "U Babel, disinan awaknyan jipeudong kuil keu jihnyan. Meunyoe kuil nyan ka seuleusoe, keurajeuen nyan jipeuduek keu jiseumah."\n1 Ulôn meuteumé lom keumalon nyang laén. Goenyoe deuh ulôn ngieng peuet boh geuritan prang jiteubiet nibak dua boh gunong peurunggu.\n1 Bak tanggai peuet buleuen Kislew, na kheueh buleuen sikureueng, bak thon nyang keu peuet geumat keurajeuen lé Raja Darius, TUHAN geupeusan lom ubak ulôn.\n1 TUHAN Nyang Mahakuasa geubri peusan nyoe ubak ulôn,\n1 Nyoe kheueh peusan TUHAN. Gobnyan ka geucok keuputosan keuneuk geuhuköm nanggroe Hadrakh dan banda Damsyik. Bukon sukée-sukée Israel mantong, teuma ma kota Siria na kheueh atra TUHAN.\n1 Meunyoe musém khueng teuka, lakée kheueh ujeuen ubak TUHAN. Dan TUHAN geupeusapat awan nyang peuteuka reudok, dan geupeutron ujeuen raya sampoe bubena ladang ka jibeudôh ijo dan mangat badan keu bandum manusia.\n1 He Libanon, tapeuhah kheueh bubena pintoe gata, mangat jeuet apui jitot bubena bak aras gata!\n2 He bak kayée daru, meuba-e kheueh, sabab ka reubah bubena bak aron, bak kayée nyang ceudah-ceudah ka habéh reubah. He bak-bak kayée raya nyang na di Basan, tamo kheueh. Sabab bubena uteun-uteun nyang raya ka habéh teuteubang rata ngon tanoh.\n3 Deungoe kheueh mo ba-e nyang mat kuasa ka habéh teusampôh keujayaan awaknyan! Deungoe su teumauem singa-singa nyang na lam gle; sabab ka habéh rusak teumpat tinggai awaknyan ban sipanyang Krueng Yordan.\n4 TUHAN Po teu Allah meufeureuman ubak ulôn, "Neupeugot kheueh siulah-ulah gata tukang meurabe nyang rabe bubiri nyang keuneuk teusie.\n5 Lé ureuëng nyang bloe jipoh maté bubena bubiri nyan deungon hana meuteumé huköman. Awaknyan nyang peubloe sie bubiri nyan jipeugah, 'Teupujoe kheueh TUHAN! Jinoenyoe geutanyoe meutamah kaya!' Tukang-tukang meurabe nyan hana meurasa inséuh keu bubiri-bubiri nyang jipeulara keudroe.\n6 Ulôn hana le Lôn weueh keu soe mantong di nanggroe nyoe. Ulôn keudroe Lôn seurah bandum peunduduek nyoe ubak bandum peunguasa. Awaknyan jipeuhanco nanggroe nyoe, dan Ulôn hana Lôn reubot keukuasaan awaknyan."\n7 Ulôn, Nabi Zakharia, laju geubri upah lé toke-toke bubiri keu lôn rabe bubiri-bubiri nyang keuneuk teusie. Bak ulôn na dua krek tungkat; nyang saboh ulôn boh nan "Keumurahan" dan nyang saboh teuk lôn boh nan "Ikatan". Óh lheueh nyan barô kheueh lôn peuphon jaga dan lôn peulara bubiri-bubiri nyan.\n8 Ban lhée droe ureuëng meurabe nyang banci keu ulôn nyan geuhabéh saba ulôn. Awaknyan ulôn use lam watée si buleuen.\n9 Óh lheueh nyan laju lôn peugah ubak bubiri nyang meukawan nyan, "Ulôn hana kutem le lôn rabe gata. Nyang keuneuk maté bah kheueh maté, dan nyang keuneuk binasa bah kheueh binasa. Dan nyang mantong tinggai bah kheueh saléng tameukrok-krok sabe keudroe-droe gata sampoe maté."\n10 Laju tungkat nyang lôn boh nan, "Kemurahan" nyan ulôn cok laju ulôn wiet sibagoe tanda ka bateue peujanjian nyang ka geupeugot lé TUHAN deungon bandum bansa.\n11 Bak uroe nyan cit teuma peujanjian nyan teupeubateue. Banmandum toke-toke bubiri nyan jikawai ulôn, awaknyan sada bahwa TUHAN teungoh geumeututoe meulalu peue-peue nyang ulôn peubuet.\n12 Laju ulôn peugah ubak awaknyan, "Meunyoe Teungku-teungku situju, tabri kheueh upah keu ulôn; meunyoe hana, hana peue." Laju lé awaknyan jijok keu ulôn lhée ploh péng pirak sibagoe upah lôn. TUHAN meufeureuman ubak ulôn, "Peutamong laju péng nyan dalam kaih Baét Ulôn." Dan laju ulôn peutamong ban lhée ploh péng pirak nyan u dalam kaih Baét TUHAN. Teuma dub nyan kheueh peunghargaan awaknyan keu ulôn!\n14 Óh ka lheueh nyan laju ulôn wiet tungkat ulôn nyang keudua, tungkat nyang ulôn boh nan "Ikatan", teuma bicah kheueh peusatuan Yehuda ngon Israel.\n15 Dan meufeureuman kheueh TUHAN ubak ulôn, "Tapeubuet kheueh sigoe teuk siulah-ulah gata tukang meurabe, teuma goenyoe sibagoe tukang meurabe nyang hana gét.\n16 Sabab Ulôn Lôn bri tugaih sidroe tukang meurabe keu jirabe kawan bubiri Lôn, teuma jihnyan hana jipakoe keu bubiri nyang gadôh; jihnyan hana jimita bubiri nyang sisat, dan hana teuma jipeu-ubat bubiri nyang luka, meunan cit hana teuma jibri makheun keu bubiri nyang mantong udeb. Teuma jihnyan keudroe jipajoh sie bubiri nyang paleng teumbon dan jilot gukée beulatang nyan.\n17 Teukutok kheueh tukang meurabe nyang hana meuguna nyan! Jihnyan ka jitinggai kawan bubiri jih keudroe. Deungon prang teupeu habéh keukuasaan jihnyan. Jaroe jihnyan jeuet keu leumoh dan mata blaih uneuen jihnyan jeuet keubuta."\n1 Nyoe kheueh peusan TUHAN keuhai Israel. TUHAN nyang leueng langét, nyang cebta bumoe dan nyang bri udeb keu manusia, feureuman TUHAN,\n1 TUHAN Nyang Mahakuasa meufeureuman, "Bak uroe nyan jiteubiet saboh mata ié keu teupeusuci keuturonan Nabi Daud dan peunduduek Yerusalem nibak desya dan jiseumah beurala nyang ka awaknyan peubuet.\n1 Uroe mahkamah TUHAN ka tô that. Teuma Yerusalem jireupah, dan hase rampokan nyan jibagi-bagi dikeue mata gata.


Wordplanet: 1 Timotius - Aceh Bible - New Testament / 1Timothy-\n1 Timotius aneuëk ulôn nyang seujati lam Tuhan! Suratnyoe nibak ulôn, Paulus, rasui Isa Almaseh ateueh peurintah Allah, nyang peuseulamat geutanyoe dan ateueh peurintah Isa Almaseh, harapan geutanyoe. Seumoga Allah Bapak dan Isa Almaseh Tuhan tanyoe geubri beureukat, rahmat dan seujahteura ubak gata.\n3 Ulôn meuharab mangat gata teutab tinggai di Efesus lagée nyang ka lheueh ulôn peugah bak gata bak watée ulôn jak u Makedonia. Sabab, di Efesus na meupadub droe ureuëng nyang jipeurunoe ajaran sisat nyang hana beutôi, dan gata harôh tatam awaknyan.\n4 Peugah kheueh bak awaknyan mangat bék lé jisimak haba dongeng dan calitra-calitra asai usui nyang hana jipiôh-piôh nyan. Banmandum nyan jipeuteuka riôh ngon meudakwa, dan hana jipeumaju reuncana Allah nyang hase teuturi rot meuiman ubak Gobnyan.\n5 Tujuan naseuhat lôn na kheueh mangat jeuet manusia meuteumé até nyang gleh dan até nurani nyang suci, dan biet-biet meuiman ubak Tuhan, dan deungon lagée nyan awaknyan hase jigaséh seusabe keudroe-droe.\n6 Na siladum ureuëng nyang hana udeb lé lagée nyan, dan sisat nibak meudebat-meudebat nyang hana meuguna.\n7 Awaknyan keuneuk jeuet keugurée-gurée agama, padahai awaknyan keudroe hana jiteupeu tutoe haba nyang jipeuguna atawa hai-hai nyang awaknyan peugah lagée nyan yakén.\n8 Tanyoe tateupeue bahwa huköm agama na kheueh gét, meunyoe teupeuguna bak jalan nyang beutôi.\n9 Teuntée jih meuseuti beuingat bahwa huköm nyan teupeugét kon keu ureuëng gét, teuma keu ureuëng nyang langga huköm, bubena ureuëng jeuhet, keu ureuëng beujat, keu ureuëng meudesya, keu ureuëng nyang hana agama, ureuëng donyawi, keu ureuëng nyang poh maté ayah ngon ma jih, dan keubuna ureuëng nyang poh maté gob,\n10 keu ureuëng-ureuëng nyang peubuet cabui, keu ureuëng meuagam ngon ureuëng agam, keu ureuëng tukang culek gob, keu ureuëng nyang meututoe beurakah; keu ureuëng nyang meusaksi sulet, dan keusoe mantong nyang jipeubuet hai-hai nyang meulawan ngon ajaran nyang beuna.\n11 Ajaran nyan na meuteumé lam Haba Gét nyang jaktabu atra nyan geupeucaya ubak ulôn, nyan kheueh Haba Gét nyang teuka nibak Allah nyang agong dan patot teupujoe.\n12 Ulôn peugah teurimong gaséh ubak Isa Almaseh Tuhan geutanyoe. Gobnyan ka geubri teunaga ubak ulôn keulôn layani Gobnyan, dan Gobnyan geuanggab ulôn patot lôn teurimong tugaih nyan,\n13 bah pi yoh ilée ulôn fiteunah lôn iénanya meunan cit lôn hina Gobnyan. Teuma Allah geugaséh keulôn, sabab yoh masanyan ulôn gohlom meuiman, kareuna hana lôn teupeue peue nyang ulôn peubuet.\n14 Biet pi meunan ulôn ka geupeu peunoh ngon rakhmat Tuhan tanyoe. Gobnyan geubri keu ulôn keumampuan keu lôn meuiman bak Gobnyan dan geuyue gaséh seusamoe manusia. Keumampuan nyan geubri bak geutanyoe mandum nyang ka meusaboh ngon Isa Almaseh.\n15 Keubiet beutôi that haba nyoe -- sabab nyan patot kheueh teuteurimong dan teupeucaya sipeunoh até -- : "Isa Almaseh geuteuka ateueh rhueng donya nyoe keu geupeu seulamat ureuëng meudesya." Dan ulôn kheueh ureuëng meudesya nyang paleng jeuhet.\n16 Teuma lé sabab nyan kheueh Allah geugaséh ulôn, mangat Isa Almaseh hase geubri banmandum saba Gobnyan keu ulôn, ureuëng nyang meudesya nyoe. Dan nyoe jeuet keusaboh cuntoh keumandum ureuëng nyang teuma-teuma jimeuiman ubak Gobnyan dan meuteumé udeb seujati dan keukai.\n17 Allah, Raja sipanyang jamén, patot teuhoreumat dan teupujoe sabe, sabab Gobnyan kheueh nyang keukai, nyang hana deuh dan nyang esa! Amin.\n18 Timotius, aneuëk ulôn! Tugaihnyoe ulôn peucaya ubak gata, teuingat ubak peusan Allah nyang ka geupeutrok lé nabi-nabi lam jeumaáh keuhai droe gata. Bah kheueh peusan nyan jeuet keubeukai nibak gata lam meujuang nyang jroh.\n19 Meujuang kheueh ngon cara tamumat beukong nibak keupeucayaan nyang beutôi dan ngon até nurani nyang gleh. Na ureuëng nyang hana jipako keuhai su até nurani jih, ngon lagée nyan hanco kheueh keupeucayaan ureuëng nyan.\n20 Lamkawan ureuëng nyan na kheueh Himeneus dan Aleksander. Mandua droe ureuëng nyan ka lôn huköm deungon cara ulôn jok ubak Iblih, mangat awaknyan jimeurunoe keujipiôh jihujat Allah.\n1 Phon-phon that, ulôn meulakée ngon meuharab that mangat peumohonan, seumayang, dan doá syafaát meunan cit meulakée teurimong gaséh ubak Po teu Allah keumandum ureuëng;\n2 keuraja-raja dan banmandum ureuëng nyang mat keukuasaan. Lakée kheueh mangat geutanyoe jeuet udeb teunang dan teuntram keu Po teu Allah ngon pi-e nyang patot.\n3 Nyan kheueh nyang gét dan teupeumangat até Allah, nyang bri seulamat ateueh geutanyoe.\n4 Gobnyan meuharab mangat jeuet banmandum ureuëng teupeuseulamat dan jiteupeu nyang beuna.\n5 Sabab, teuma na sidroe Allah, dan sidroe nyang jeuet peudamé Allah ngon manusia, na kheueh Isa Almaseh.\n6 Gobnyan sidroe manusia nyang ka geupeujok droe Geuh guna teupeubeubaih mandum manusia nibak desya-desya jih. Deungon nyan Allah ka geutunyok bak watée nyang paih, bahwa Gobnyan meuharab mangat mandum manusia teupeuseulamat.\n7 Dan nyang kheueh sabab jih ulôn geuyuejak bak ureuëng-ureuëng nyang kon Yahudi keu lôn jak peusampoe bak awaknyan haba keuhai keupeucayaan nyang beutôi. Nyang ulôn peugah nyoe na kheueh beutôi dan ulôn hana buhak.\n8 Ulôn meuharab mangat dipat mantong ureuëng agam meudoá ngon até nyang gleh, ngon hana rasa beungéh atawa meusiliseh waham.\n9 Bah kheueh ureuëng inong jipeungui droe jih ngon cara seudeurhana dan jisôk peukayan nyang sopan. Bék koh ôk mubagoe-bagoe atawa teungui piasan méuh atawa mutiara, atawa peukayan nyang meuhái-meuhái.\n10 Nyang sikeubiet jih, bah kheueh ureuëng inong nyan jingui droe jih ngon buet-buet nyang jroh lagée toh nyang patot keu ureuëng inong nyang meuiébadat ubak Po teu Allah.\n11 Ureuëng inong meuseuti jimurunoe ngon cara ji-iem droe dan patuh.\n12 Ulôn hana kupeubeuna ureuëng inong nyan jipeurunoe atawa jipeurintah ateueh ureuëng agam; awaknyan harôh seungab.\n13 Sabab nyang phon that teucebta na kheueh Nabi Adam óh lheueh nyan barô kheueh Siti Hawa.\n14 Dan kon Nabi Adam, teuma inong kheueh nyang keunong tipée, ngon lagée nyan ka ji iengkeue peurintah Allah.\n15 Teuma biet pi meunan, ureuëng inong teuma seulamat deungon jipeulahé aneuëk, asai jihnyan ngon até nyang miyueb teutab meuiman ubak Almaseh dan teutab jigaséh keu ureuëng laén dan udeb khusos keu Po teu Allah.\n1 Keubiet beutôi haba nyoe, "Ureuëng nyang keuneuk jeuet keupeunilék jeumaáh, jimeuharab saboh buet nyang keubiet meuhareuga."\n2 Sidroe ureuëng nyang jeuet keupeunilék jeumaáh ureuëng nyan hana meucupa, peurumoh jih sidroe mantong, ék jiteun droe, bijaksana, dan teureuteb; ureuëng nyan jitem teurimong gob dirumoh jih, dan hase jipeurunoe ureuëng laén;\n3 bék ureuëng peumabök, atawa nyang galak jimulo. Dilikot nibak nyan, ureuëng nyan nyang leumoh leumbot dan galak keudamé. Dan ureuëng nyan bék nyang teupéng-péng.\n4 Ureuëng nyan jiteupeu atoe rumoh tangga deungon jroh, dan carông jididek aneuëk-aneuëk jih beujitaát dan horeumat keu jih.\n5 Sabab meunyoe ureuëng nyan hana carông jiatoe rumoh tangga jih keudroe, pakriban ureuëng nyan hase jiatoe jeumaáh Allah?\n6 Sidroe peunilék jeumaáh hana jeuet ureuëng nyan ban jitamong Kristen, sabab singoh ureuëng nyan jeuet keu manyang até laju keunong kutok lagée Iblih yoh masa ilée.\n7 Ureuëng nyan meuseuti nyang na nan gét lam masyarakat; sabab meunyoe hán lagée nyan, ureuëng nyan teuma jihina lé gob, deungon lagée nyan jihnyan rhot lam peurangkab Iblih.\n8 Meunan cit deungon peumbantu jeumaáh meuseuti ureuëng nyang jroh dan jujoe; kon ureuëng nyang teupéng-péng dan galak jijieb ié anggô nyang jai.\n9 Ureuëng nyan meuseuti nyang kong jimumat nibak ajaran Kristen nyang beuna ngon até nurani nyang gleh nyang ka geupeugah lé Po teu Allah.\n10 Bah kheueh ureuëng nyan teu ujoe leubeh ilée, dan meunyoe deuh teukalon ureuëng nyan hana meucupa, barô kheueh ureuëng nyan jeuet keupeubantu lam jeumaáh.\n11 Meunan cit deungon peurumoh awaknyan museuti ureuëng nyang jroh, kon ureuëng nyang galak jiba peusuna. Ureuëng nyan meuseuti carông-carông bak jiba droe dan jujoe lam hai peue mantong.\n12 Peumbantu jeumaáh museuti sidroe mantong peurumoh geuh. Ureuëng nyan museuti carông jiatoe aneuëk-aneuëk jih dan rumoh tangga jih ngon jroh.\n13 Ureuëng-ureuëng nyang jibantu deungon gét lam jeumaáh, teuma jihoreumat lé gob dan seumaken jijeuet meututoe keuhai iman jih ubak Almaseh.\n14 Ulôn meuharab hana treb lé ulôn jak saweue gata. Bah pih meunan, ulôn tuléh cit surat nyoe keugata,\n15 mangat meunyoe ulôn teulat, gata jeuet tateupeue pakriban geutanyoe meuseuti udeb sibagoe keuluwarga Allah, na kheueh jeumaáh Allah nyang udeb. Jeumaáh nyoe kheueh nyang jeuet keu taméh teupeudong dan nyang dukong ajaran nyang beutôi nibak Allah.\n16 Hana meusidroe pi nyang hase jibantah, padubna rayeuk jih rahsia agama geutanyoe: Gobnyan geupeuleumah droe lam ruman manusia, dan geupeugah beutôi lé Roh Pe teu Allah, dan geukalon lé dumna malaikat. Haba nibak Gobnyan jipeusampoe lamkawan bansa-bansa, dan Gobnyan jimeuiman bansigom donya dan teubeuot lam syeuruga.\n1 Roh Allah deungon teugaih geupeugah bahwa bak watée-watée nyang teuma teuka, siladum ureuëng jimurtat, ji-iengkeue keu Almaseh. Awaknyan jiturot peue nyang jipeugah lé roh-roh nyang sisat dan jiseutôt ajaran-ajaran nibak roh jeuhet,\n2 nyang jipeusampoe lé ureuëng-ureuëng munafék nyang buhak. Até nurani ureuëng-ureuëng nyan ka seupôt.\n3 Ureuëng nyan jipeurunoe bék meukawen dan jitam bék jipajoh lé peunajoh nyang ka jipeuteuntée. Padahai peunajoh nyan geucebta lé Po teu Allah keuteupajoh ngon teupeugah teurimong gaséh ubak Gobnyan lé ureuëng-ureuëng nyang ka meuiman ubak Almaseh dan ka jiteupeue ajaran nyang beutôi nibak Allah.\n4 Peue-peue mantong nyang geucebta lé Allah nyan gét, dan hana meusapeue pi nyang harôh teuanggab hareuem meunyoe ka teuteurimong deungon teupeugah teurimong gaséh ubak Allah.\n5 Sabab beureukat nibak Po teu Allah dan doá nyang teulakée teupeusabab peunajoh nyan haleue.\n6 Meunyoe gata tapeurunoe banmandum nyan ubak syedara-syedara nyang seuiman, gata teuma jeuet keupeulayan Isa Almaseh nyang mubuet deungon gét. Dan gata teuma sabe tapasoe lam baten gata ngon feureuman Allah nyang tapeucaya, dan deungon ajaran-ajaran nyang beutôi nyang ka gata seutôt seulawet nyoe.\n7 Peujiôh kheueh calitra-calitra tahyul nyang hana meuguna. Lateh kheueh droe gata keu udeb lam iébadat.\n8 Latehan jasmani bacut sagai hase jih, teuma latehan rohani keubiet meuguna lam hai peue mantong, sabab na teukandong janji keu udeb nibak jamén nyoe dan watée nyang teuma teuka.\n9 Hainyan beutôi dan patot teuteurimong dan teupeucaya sipeunoh até.\n10 Nyang kheueh sabab jih tanyoe meujuang dan meukeureuja brat, sabab geutanyoe meuharab sipeunoh jih ubak Po teu Allah nyang udeb; Gobnyan kheueh Peuseulamat keu mandum ureuëng, nyang paleng phon na kheueh ureuëng-ureuëng meuiman.\n11 Peurunoe kheueh mandum nyan dan yue kheueh ureuëng-ureuëng beujiseutôt.\n12 Bék kheueh na meusidroe ureuëng pih jianggab gata hina sabab gata mantong muda. Nyang sikeubiet jih, bah kheueh gata jeuet keuteuladan keu ureuëng-ureuëng nyang meuiman bah kheueh watée gata meututoe dan pi-e gata, lam cara gata tagaséh seusamoe keudroe-droe dan iman ubak Isa Almaseh, meunan cit ngon udeb gata nyang gleh.\n13 Watée nyoe, trok án ulôn teuka singoh, gata beubiet-biet tabeuet Alkitab keu dumna ureuëng, tadurong dan gata purunoe awaknyan.\n14 Bék sampoe gata laloe tapeuguna karonya nibak Roh Allah nyang teubri ubak gata bak watée peumimpén-peumimpén jeumaáh geupeuduek jaroe gobnyan ateueh ulée gata, meunan cit nabi-nabi geupeusampoe feureuman Allah keuhai droe gata.\n15 Peubuet kheueh mandum nyan deungon biet-biet mangat keumajuan gata jikalon lé mandum ureuëng.\n16 Jaga kheueh droe gata dan beu até-até kheueh ngon peue nyang gata peurunoe. Bah kheueh gata ngon seutia gata peubuet banmandum nyan, sabab deungon lagée nyan gata ka tapeuseulamat bah kheueh droe gata keudroe meunan cit ngon ureuëng-ureuëng nyang deungoe gata.\n1 Bék kheueh gata beungéh ngon haba nyang kreueh ateueh ureuëng nyang leubeh tuha nibak gata teuma pakat kheueh gobnyan beugeudeungoe haba gata siulah-ulah gobnyan ureuëng syiek gata. Meunan cit peusaneut kheueh bubena ureuëng-ureuëng sibagoe syedara,\n2 dan inong-inong tuha sibagoe ma. Inong-inong muda gata peujeuet sibagoe adoe, ngon sikeueb gata nyang murni.\n3 Horeumat kheueh keu inong-inong balée nyang biet-biet udeb jih keudroe.\n4 Teuma meunyoe sidroe inong balée na aneuëk atawa cucoe, awaknyan kheueh nyang phon-phon gata bri peungeurtian bahwa awaknyan wajéb jikalon kawöm keuluwarga jih keudroe, dan jibalaih budoe ureuëng tuha dan nék awaknyan. Sabab hai nyang lagée nyan kheueh nyang teupeumangat até Allah.\n5 Inong balée nyang biet-biet tinggai sidroe, dan hana meusidroe ureuëng pi nyang jitem peulara gobnyan, teuma jimeuharab ubak Allah. Uroe malam jihnyan sabe meudoá ubak Allah keu jilakée tulông.\n6 Teuma inong balée nyang galak udeb meumangat-mangat, ka maté bah kheueh jihnyan mantong udeb.\n7 Peutrok kheueh peutunyok-peutunyok nyoe ubak awaknyan, mangat awaknyan udeb ngon hana meucupa.\n8 Teuma meunyoe ureuëng-ureuëng nyang hana jitem peulara waréh kawöm jih, leubeh-leubeh keuluwarga jih keudroe, ureuëng nyan ka ji iengkeue ubak peue nyang ji-iman; ureuëng nyang lagée nyan leubeh brok nibak ureuëng nyang hana meuiman.\n9 Teuma inong balée nyang jipeupeunoh syarat-syarat lagée nyoe jeuet teupeutamong lam dafeutar inong-inong balée; umu jih hana kureueng nibak nam ploh thon, yoh masa ilée teuma na sigoe jimeukawen,\n10 meugah sibagoe ureuëng inong nyang jipeubuet hai-hai nyang jroh, lagée miseue nyoe: ka jipeurayeuk aneuëk-aneuëk jih deungon gét, galak jiteurimong jamé-jamé nyang mudom dirumoh jih, jipeutimang ureuëng-ureuëng meuiman, jitulông ureuëng-ureuëng nyang susah udeb, dan jipeubuet deungon biet-biet peue mantong buet nyang jroh.\n11 Bék peutamong nibak inong-inong balée nyang mantong muda. Sabab meunyoe rasa beureuhi jih mantong teuga that, inong nyan jitem meukawen lom, dan jitinggai Almaseh.\n12 Deungon lagée nyan awaknyan kasalah sabab ji-iengkeue janji nyang teubri ubak jihnyan.\n13 Lom teuma awaknyan jiböih-böih watée deungon cara jiteubiet tamong lam rumoh gob. Dan nyang leubeh brok lom, na kheueh awaknyan jimeurunoe jipeusuna ureuëng laén jipeurhoh droe nibak urosan ureuëng laén meunan cit jipeugah hai-hai nyang hana patot jipeugah.\n14 Nyang kheueh sabab jih ulôn meulakée mangat ureuëng inong balée nyang mantong-mantong muda jimeukawen lom, jimeu aneuëk dan jiurôih rumoh tangga, mangat jeuet musoh-musoh geutanyoe hana watée jipeubrok-brok nan geutanyoe.\n15 Sabab na inong-inong balée nyang ka sisat jiseutôt peue nyang jikheun lé roh jeuhet.\n16 Teuma, meunyoe sidroe ureuëng inong Kristen na anggota keuluwarga nyang ka jeuet keu inong balée, jihnyan meuseuti jitulông inong balée nyan; bék jipeubiyeu jeumaáh nyang tanggong jih nyan. Deungon lagée nyan jeumaáh jeuet jitulông inong-inong balée nyang biet-biet hana waréh kawöm jih.\n17 Peumimpén jeumaáh nyang jipeubuet tugaih jih deungon gét, patot teubri peunghargaan dua goe lipat, nyang peunteng awaknyan nyang kayém meukutubah dan jipeurunoe gob.\n18 Sabab lam Alkitab na teutuléh lagée nyoe, "Leumô nyang teungoh jigiloe-giloe gandom jipeuleukang aneuëk gandom nyan nibak mu jih, bék kheueh teubeukab babah jih", dan meunan cit, "Ureuëng nyang mubuet, na hak jilakée upah jih".\n19 Bék kheueh teurimong tudohan ateueh sidroe-droe peumimpén jeumaáh, keucuali meunyoe na jipeukong lé dua droe saksi atawa leubeh.\n20 Ureuëng peubuet desya, bah kheueh teuseugah dikeue banmandum jeumaáh, mangat nyang laén jeuet teumakot.\n21 Dikeue Po teu Allah, Isa Almaseh, dan bubena malaikat nyang ka teupiléh, ulôn lakée ngon meuharab that jeuet gata seutôt banmandum peutunyok-peutunyok nyoe ngon hana wasangka ateueh soe mantong, dan hana meudong-dong siblaih. 22 Bék kheueh teugisa-gisa takeubah jaroe ateueh sidroe-droe ureuëng guna teubaiát jihnyan sibagoe peulayan Tuhan. Meunyoe ureuëng laén meudesya, bék kheueh rhoh meulawok lam desya nyan. Jaga kheueh droe gata mangat teutab gleh.\n23 Bék lé laloe jieb ié mantong; jieb kheueh bacut ié anggô guna keutulông keumunyoh gata, sabab gata kayém that sakét-sakét.\n24 Desya siladum ureuëng, sigohlom teuba bak kantô peungadelan, ka deuh teukalon ngon nyata that. Teuma desya ureuëng laén barô kheueh teu teupeue óh ka lheueh nyan teuma.\n25 Meunan cit deungon buet-buet nyang jroh bagaih that deuh teukalon. Dan nyang hana deuh pih, hana hase sabe teusöm.\n1 Ureuëng-ureuëng Kristen nyang jeuet keu namiet, harôh jianggab bahwa teungku po jih meuseuti jihoreumat, mangat ureuëng laén hana hase jipeubrok nan Allah atawa peulajaran geutanyoe.


Matius 14 (ACEH)\n1Bak watée nyan Herodes, nyang mat kuasa ateueh nanggroe Galilea, geudeungoe keuhai Isa.\n2Herodes geupeugah ubak peujabat-peujabat gobnyan, "Pasti nyoe Nabi Yahya Pumanö nyang ka udeb lom! Nyan kheueh sabab jih bak Gobnyan na kuasa keu geupeubuet nyang ajaéb."\n3Sabab sigohlom nyoe Herodes geuyue drob Nabi Yahya Pumanö dan geuyue ikat gobnyan sira geuyue peutamong lam glab. Herodes geupeubuet lagée nyan sabab Herodias, peurumoh syedara gobnyan keudroe, nyang nan geuh Pilipus.\n4Sabab ka lheueh geupeugah lagée nyoe lé Nabi Yahya ubak Herodes, "Hana jeuet gata meukawen ngon Herodias!"\n5Nyang sibeuna jih Herodes keuneuk peumaté Nabi Yahya nyan, teuma gobnyan teumakot ubak ureuëng ramé, sabab awaknyan ji-anggab Nabi Yahya nyan nabi.\n6Bak watée Herodes geupeuna khanuri keu teupeu ingat uroe ulang thon gobnyan, aneuëk inong Herodias jimeunari dikeue ureuëng ramé. Deungon nari dan likak aneuëk inong nyan, nyang biet-biet lumpah that galak até Herodes keu nari nyang diet nyan,\n7akhé jih Herodes geumeujanji ubak jihnyan deungon sumpah peue mantong nyang jilakée, teuma geubri keu ureuëng nyan.\n8Sabab ka jipeusuna lé ma aneuëk nyan, aneuëk dara nyan jipeugah, "Ulôn lakée ulée Nabi Yahya Pumanö bak uroe nyoe cit teuma nyang teuba ateueh talam!"\n9Ban geudeungoe haba nyan, Herodes seudeh lumpah na. Teuma sabab gobnyan ka geumeubudôk dikeue jamé teuka, laju geupeutron titah mangat jeuet peue nyang jilakée lé aneuëk dara nyan teupeupeunoh.\n10Laju geuyue ubak ureuëng geuh mangat jijak laju u rumoh glab keu jijak khoh takue Nabi Yahya.\n11Óh lheueh nyan ulée Nabi Yahya nyang ka putôh nyan laju jikeubah lam talam dan jipeutamong u dalam sira jijok ubak aneuëk dara nyan. Dan di aneuëk dara nyan laju jiba teuma atra nyan ubak ma jihnyan.\n12Óh lheueh nyan murit-murit Nabi Yahya laju jijak cok manyét gobnyan dan jijak peukubu lam jrat. Dan óh lheueh nyan laju awaknyan jijak sira geupeugah ubak Isa.\n13Watée geudeungoe hai nyan lé Isa, laju geu-ék ateueh peurahô sidroe Geuh mantong dan laju geutinggai teumpat nyan, lheueh nyan geujak bak saboh teumpat nyang seungue. Teuma watée jideungoe lé ureuëng ramé keuhai nyan, awaknyan laju jitinggai banda-banda jih keudroe dan jijak seutôt Isa rot darat.\n14Watée Isa geutron nibak peurahô dan geukalon ureuëng ramé nyan, laju jiteuka inseuh keu awaknyan, dan geupeu puléh laju ureuëng nyang sakét nyang na lamkawan nyan.\n15Watée uroe ka seupôt, murit-murit Isa laju geupeugah ubak Gobnyan, "Uroe ka seupôt dan teumpat nyoe teu-aséng that nibak teumpat laén. Leubeh gét Bapak neuyue bandum ureuëng nyoe mangat jeuet jijak, mangat hase jijak bloe peunajoh di gampông-gampông."\n16"Hana peue, awaknyan bék jijak," geu kheun lé Isa, "Gata mantong nyang bri peunajoh keu awaknyan."\n17"Bak kamoe nyang na cit limong boh ruti ngon dua boh eungkot!" geujaweueb lé murit-murit Isa nyan.\n18"Taba laju atra nyan keunoe," geupeugah lé Isa.\n19Óh lheueh nyan lé Isa laju geuyueduek ureuëng ramé nyan ateueh naleueng. Óh lheueh nyan geucok laju ruti nyang limong boh dan eungkot nyang dua boh nyan, óh lheueh nyan geutangáh u langét sira geu peugah syukoe ubak Po teu Allah. Óh lheueh nyan laju geuprah-prah ruti nyan ngon jaroe Gobnyan dan laju geujok ubak murit-murit Gobnyan mangat jeuet teubagi-bagi ubak ureuëng ramé nyan.\n20Awaknyan bandum jimakheun sampoe troe-troe. Óh lheueh nyan lé murit-murit Isa laju geupeusapat peunajoh nyang leubeh teumakheun nyan; na dua blaih boh raga lé jih.\n21Nyang makheun bak watée nyan kira-kira na limong ribée droe, gohlom teu-itong ureuëng inong dan aneuëk-aneuëk miet.\n22Óh lheueh nyan Isa laju geuyue ubak murit-murit Gobnyan mangat geu-ék ateueh peurahô leubeh awai mangat jeuet geujak u meurandeh danau, dan Gobnyan laju geuyue woe ureuëng ramé nyan u rumoh droe maséng-maséng.\n23Óh ka leupah ureuëng ramé nyan jiwoe, Isa laju geu-ék ateueh bukét sidroe Gobnyan keu geujak meudoá. Watée ka malam, Isa teutab mantong disinan sidroe Geuh.\n24Watée nyan peurahô nyang geu-ék lé murit-murit Gobnyan ka jiôh that bak teungoh danau. Peurahô nyan meuguyang gayeng jitampo lé umbak, sabab angén meulawan arah ngon peurahô.\n25Kira-kira poh lhée ngon poh nam beungoh, Isa geujak meurumpok ngon awaknyan sira geujak di ateueh ié.\n26Watée murit-murit Gobnyan geukalon Isa geujak di ateueh ié, awaknyan teukeujot lumpah na, "Hantu!" geuklik awaknyan sabab teumakot that.\n27Teuma Isa laju geujaweueb, "Teunang kheueh! Nyoe Ulôn, Isa. Bék teumakot!"\n28Laju geupeugah lé Petrus, "Meunyoe Droeneueh beutôi Isa, neuyue kheueh bak ulôn mangat lôn jak cit ateueh ié."\n29"Tajak kheueh keunoe," geujaweueb Isa. Teuma Petrus laju geutron lam peurahô, geujak di ateueh ié laju geutuju ubak Isa.\n30Teuma watée geungieng lé Petrus angén nyang jipot rayeuk that ateueh danau nyan, gobnyan teumakot lumpah na dan laju lham. "Tuhan, tulông lôn!" sira geuklik Petrus geulakée tulông.\n31Isa laju geusunyueng jaroe Gobnyan dan laju geudrob Petrus nyan, dan Isa laju geupeugah, "Petrus, Petrus, gata nyoe kureueng iman. Pakon gata ragu-ragu keu Ulôn?"\n32Dan ban dua awaknyan laju geuteungoh ateueh peurahô, watée nyan cit teuma angén ka reuda.\n33Teuma bandum murit-murit Isa laju geusujut geuseumah Gobnyan. Awaknyan geupeugah, "Keubiet, Tuhan na kheueh Aneuëk Po teu Allah!"\n34Watée awaknyan ka troh u meurandeh danau, laju geuteungoh di Genesaret.\n35Dan watée jikalon lé ureuëng-ureuëng nyang na disinan bahwa nyang trok nyan na kheueh Isa, awaknyan laju jijak peusampoe haba nyan ubak bandum daerah nyang na di silingka banda nyan. Dan bubena ureuëng sakét laju jiba ubak Isa.\n36Dan awaknyan jilakée bak Gobnyan jeuet geubri cukéh bajée jubah Geuh, bah pih ujong jih mantong. Dan bandum ureuëng nyang cukéh bajée jubah nyan habéh puléh.


Markus 3 (ACEH)\n1Isa geugisa lom u rumoh iébadat. Disinan na sidroe ureuëng nyang lapée jaroe jih siblaih.\n2Disinan na ureuëng nyang teungoh jimita-mita keusalahan Isa, mangat na rot jigadu peue-peue buet Gobnyan nyang salah. Jadi awaknyan hana putôh-putôh jipeurati Gobnyan peu kheueh Isa nyan geupeu puléh ureuëng bak uroe Sabat.\n3Isa geupeugah ubak ureuëng nyang jaroe jih lapée siblaih nyan, "Dong keunoe, dikeue ulôn."\n4Óh lheueh nyan laju geutanyong ubak ureuëng nyang na disinan, "Meunurot ajaran agama, peue nyang jeuet tapeubuet bak uroe Sabat? Peubuet nyang jroh atawa peubuet nyang jeuhet? Peuseulamat manusia atawa poh maté manusia?" Awaknyan seungab mantong.\n5Deungon beungéh Isa laju geungieng ban sikeulileng Geuh, teuma Gobnyan seudeh cit, sabab awaknyan lumpah kréuh ulée. Laju geupeugah ubak ureuëng nyan, "Sunyueng keunoe jaroe gata." Ureuëng nyan laju jisunyueng jaroe jih, dan saát nyan cit jaroe ureuëng nyan puléh.\n6Teuma lé ureuëng-ureuëng Farisi laju jitinggai rumoh iébadat nyan, dan jijak mupakat laju ngon na padub droe ureuëng-ureuëng raja Herodes, keuneuk jipeumaté Isa.\n7Isa dan murit-murit gobnyan laju geusurot ubak binéh Danau Galilea. Teuma jai lumpah na ureuëng Galilea jiseutôt Isa, dan ramé cit nyang teuka nibak Yudea,\n8nibak Yerusalem, nibak daerah Idumea, dan nibak daerah siblaih u timu Yordan, dan nibak keulileng banda Tirus dan Sidon. Awaknyan banmandum jijak ubak Isa, sabab awaknyan jideungoe keuhai-hai nyang ka geupeubuet\n9Ureuëng nyang teuka nyan ramé that-that, sampoe Isa geuyue seudia peurahô ubak murit-murit Gobnyan, sabab pat tateupeue teuma Gobnyan jisak-sak lé ureuëng ramé nyan.\n10Ramé that ureuëng sakét nyang geupeu puléh, sampoe banmandum ureuëng sakét meusak-sak jiuseuha jipeurab ubak Gobnyan mangat meuteumé jimat Gobnyan.\n11Dan ureuëng-ureuëng nyang ka jitamong roh jeuhet, tieb-tieb jingieng ateueh Gobnyan, laju jisujut dikeue Gobnyan sira jidumpék, "Droeneueh kheueh Aneuëk Po teu Allah!"\n12Teuma lé Isa sagai-sagai hana geubri peugah ubak roh-roh jeuhet nyan soe Gobnyan.\n13Óh lheueh nyan Isa geu ék u ateueh saboh bukét, laju geuhôi ureuëng-ureuëng nyang geugalak. Ureuëng-ureuëng nyang geutawök nyan laju jijak ubak Gobnyan,\n14ureuëng-ureuëng nyang ka jijak ubak Gobnyan laju geupiléh dua blaih droe. Kheun Gobnyan, "Ulôn piléh gatanyoe, mangat gata taseutôt ho-ho mantong nyang ulôn jak, dan ulôn kirém gata keu gata jak peusampoe Haba Gét nyoe nyang teuka nibak Po teu Allah,\n15dan gata teuma meuteumé kuasa keu gata use roh jeuhet."\n16Nyoe kheueh nan-nan ban dua blaih droe nyan: Simon (nyang teuhôi Petrus), Yakobus dan Yahya syedara gobnyan,\n17na kheueh aneuëk-aneuëk Zebedeus (awaknyan geuboh nan Boanerges makna jih, "aneuëk geulanteue"),\n18Andreas, Filipus, Bartolomeus, Matius, Tomas, Yakobus bin Alfeus, Tadeus, Simon si Patriot,\n19dan Yudas Iskariot nyang khianat Isa.\n20Óh lheueh nyan Isa geuwoe u rumoh Geuh. Teuma di ureuëng ramé teuka lom meusapat, sampoe Isa dan mandum murit-murit Gobnyan hana meuteumé geupajoh bu.\n21Ureuëng-ureuëng nyang na disinan jipeugah, "Jih nyan kapungoe!" Dan watée keuluwarga Gobnyan geudeungoe hai nyan, awaknyan laju jijak keuneuk cok Gobnyan.\n22Gurée-gurée agama nyang teuka nibak Yerusalem jipeugah, "Ureuëng nyan ka jitamong Beelzebul! Pang ulée roh-roh jeuhet nyan kheueh nyang bri kuasa ubak jihnyan mangat jeuet jiuse roh jeuhet."\n23Teuma lé Isa laju geutawök ureuëng ramé nyan, laju geucalitra ubak awaknyan na padubboh miseue. "Panena mungken roh jeuhet ji-use roh jeuhet," kheun Isa.\n24"Meunyoe lam saboh nanggroe teubagi lam peureute-peureute nyang sabe jimeumusoh, nanggroe nyan hana hase meuteun.\n25Dan meunyoe lam saboh keuluwarga hana haba sipakat dan anggota-anggota keuluwarga nyan sabe lam karu hana sapeue kheun, keuluwarga nyan teuma hanco.\n26Meunyoe lam keurajeuen Iblih sabe meusugang dan meukoh-koh reupang, keurajeuen nyan hana treb meuteun dan teuma gadôh hana meubeukaih.\n27Hana meusidroe pih nyang hase jitamong lam rumoh ureuëng nyang teuga dan jireupah hareuta jih meunyoe hana ji-ikat leubeh ilée ureuëng teuga nyan. Óh lheueh nyan, barô kheueh hase jicok mandum atra ureuëng nyan.\n28Beutateupeue kheueh! Meunyoe ureuëng jipeubuet desya dan jipeugah haba meuhina, ureuëng nyang lagée nyan jeuet teupeu amphon.\n29Teuma meunyoe jihnyan jihina roh Allah, ureuëng nyan hana jeuet le teupeu amphon! Sabab nyang jihina nyan na kheueh desya nyang keukai."\n30(Isa geupeugah meunan sabab na ureuëng nyang peugah Isa kajitamong roh jeuhet.)\n31Óh lheueh nyan Mak ngon syedara-syedara Isa geujak ubak Gobnyan. Awaknyan geupreh diluwa geuyue bak sidroe ureuëng jeuet jihôi Isa.\n32Watée nyan ureuëng ramé nyang teungoh duek bansikeulileng Isa. Awaknyan jipeugah ubak Gobnyan, "Pak, mak dan syedara-syedara bapak na diluwa. Awaknyan geumita Bapak."\n33Geujaweueb lé Isa, "Soe mak Ulôn? Soe kheueh syedara-syedara Lôn?"\n34Óh lheueh nyan laju geungieng bak ureuëng-ureuëng nyang duek bansikeulileng Gobnyan laju geupeugah, "Nyoe kheueh mak dan syedara-syedara Lôn!\n35Ureuëng nyang jipeubuet keuheundak Allah, nyan kheueh syedara Lôn nyang agam, syedara Lôn nyang inong, dan mak Ulôn."


Hosea - Aceh Bible - Old Testament / Hosea-14\nSamaria harôh teuhuköm sabab jibeurontak jilawan Ulôn. Rakyat jihnyan maté dimideuen prang; aneuëk-aneuëk manyak awaknyan teugileng, dan ureuëng-ureuëng inong nyang mume teuplah pruet jih."\n2 Tawoe kheueh ubak TUHAN Allah gata, he bansa Israel! Lé sabab desya gata ka meusabab gata meugantoh dan reubah.\n3 Tawoe kheueh ubak TUHAN dan tapeusampoe kheueh doá nyoe sibagoe peuseumahan gata keu Gobnyan, "TUHAN, peuamphon bubena desya kamoe, dan teurimong kheueh doá kamoe nyoe, dan kamoe teuma kamoe pujoe Droeneueh lagée nyang ka kamoe meujanji.\n4 Asyur hana hase jipeuseulamat kamoe, dan guda prang hana sanggob jitulông kamoe. Kamoe hana kamoe peugah le ubak patong-patong nyang kamoe peugét keudroe bahwa patong nyan Allah kamoe. Ya TUHAN, Droeneueh neugaséh ubak ureuëng-ureuëng nyang hana ubak soe nyang jeuet awaknyan meubangga."\n5 TUHAN meufeureuman, "Umat Ulôn nyang meunyeuleweng, Ulôn cok lom dan Ulôn gaséh sipeunoh até; awaknyan hana Ulôn beungéh le.\n6 Ubak ureuëng Israel Ulôn lagée ujeuen nyang peubasah tanoh nyang ka tho kreng. Awaknyan teuma meukeumang lagée bungöng keupula dan lagée bak ceumara nyang lhok ukeue.\n7 Awaknyan udeb dan meutamah lagée seunaman nyang meutarok dumpat nyang na, lagée bak zaiton nyang ceudah rupa mangat bée lagée bak ceumara!\n8 Awaknyan jiwoe ubak Ulôn dan tinggai lam lindongan Lôn. Deungon bagaih awaknyan meutamah makmu, lagée gandom nyang timoh bak ladang nyang subô dan lagée bak anggô. Lagée ié anggô Libanon nan awaknyan meutamah meusyeuhu.\n9 Ureuëng Israel geuböih bubena patong beurala jih keudroe; awaknyan Ulôn peulara dan Ulôn kabui banmandum doá. Lagée bak kayée nyang sabe jimeuôn rampak, Ulôn Lôn peupayong awaknyan. Ulôn kheueh punca banmandum beureukat awaknyan. Ulôn, TUHAN, ka Lôn peugah haba."\n10 Seumoga bandum ureuëng nyang bijaksana jipeuphom peue-peue mantong nyang teutuléh lam nyoe, dan jisimak beujroh-jroh. Peutunyok-peutunyok nibak TUHAN na kheueh beuna, dan ureuëng nyang saleh udeb meunurot peutunyok nyan. Teuma ureuëng meudesya jipeujayéh mantong peue-peue nyang na teutuléh nyan sampoe awaknyan meugantoh dan reubah.


Zakharia - Aceh Bible - Old Testament / Zechariah-10\nMeunyoe musém khueng teuka, lakée kheueh ujeuen ubak TUHAN. Dan TUHAN geupeusapat awan nyang peuteuka reudok, dan geupeutron ujeuen raya sampoe bubena ladang ka jibeudôh ijo dan mangat badan keu bandum manusia.\n2 Di ureuëng-ureuëng laén jijak mita peutunyok ubak beurala-beurala dan ubak tukang-tukang ramai nasib gob, teuma jaweueb-jaweueb nyang awaknyan teurimong na kheueh haba sulet dan buet seumeunget mandum. Na nyang peutrang keuhai lumpo, teuma nyang jipeutrang lé awaknyan na kheueh keuji peusisat gata, dan piasan nyang geubri lé awaknyan hana meuguna. Sabab nyan rakyat ka meucrebre lagée bubiri hana ureuëng rabe. Awaknyan meurana sabab hana soe nyang pimpén.\n3 TUHAN meufeureuman, "Ulôn beungéh lumpah ubak ureuëng mat kuasa nyang pimpén ateueh umat Lôn, dan awaknyan Lôn huköm. Teuma peunduduek Yehuda na kheueh atra Ulôn, dan Ulôn, TUHAN Nyang Mahakuasa Lôn peulara awaknyan. Awaknyan Lôn peujeuet keuguda prang nyang paleng peukasa keu Ulôn.\n4 Lamkawan awaknyan Lôn piléh peunguasa, peumimpén, dan panglima nyang peurintah ateueh umat Lôn."\n5 Peunduduek Yehuda meunang lagée peujuang-peujuang nyang jigilo-gilo musoh lagée jibloh-bloh lam leuhob ateueh rot raya. Awaknyan meujuang sabab Ulôn, TUHAN geutulông awaknyan, dan pasokan musoh nyang giduek guda geupeutaloe lé awaknyan banmandum.\n6 "Peunduduek Yehuda Lôn peuteuga, umat Israel Lôn peuseulamat. Ulôn peuwoe awaknyan lom u nanggroe jih keudroe sabab Ulôn sayang keu awaknyan. Teuma Lôn peusaneut awaknyan lagée bansa nyang hántom na Ulôn iengkeue. Ulôn kheueh TUHAN Allah awaknyan, bandum doá awaknyan Ulôn deungoe lom.\n7 Umat Israel jeuet lagée pahlawan nyang teuga, lagée ureuëng nyang jieb ié anggô, awaknyan geumbira. Keuturonan awaknyan phon nibak jamén trok bak jamén hana jituwoe keu peumeunang nyang Ulôn bri nyoe. Awaknyan meusuka cita sabab buet nyang Lôn peubuet keu awaknyan.\n8 Umat Ulôn Lôn tawök dan Ulôn peusaho sampoe habéh meusapat. Awaknyan Lôn peubeubaih dan Lôn peujeuet leubeh bak nyang ka.\n9 Bahpi Ulôn sipreuk awaknyan lamkawan bansa-bansa, awaknyan teutab ji-ingat keu Ulôn nibak teumpat awaknyan tinggai. Awaknyan seulamat, meunan cit deungon aneuëk-aneuëk jih dan jiwoe meusigo-sigo u nanggroe jihnyan keudroe.\n10 Di Meusé dan Asyur, awaknyan Ulôn peuwoe. Bak nanggroe jih keudroe awaknyan Ulôn keubah. Meunan cit Ulôn ba awaknyan u Gilead dan u Libanon, dan ban sibuju nanggroe ka peunoh deungon awaknyan.\n11 Meunyoe awaknyan jijeumeurang laôt nyang payah, Ulôn, TUHAN nyang seupôt ateueh ié nyang meugulong meugulumbang; teuma tuwie Krueng Nil nyan tho hana meu ié bahpi meusitijoh. Bansa Asyur nyang sombong geupeuhina, dan nanggroe Meusé nyang peukasa ka gadôh keukuasaan.\n12 Ulôn Lôn peukong umat Ulôn, awaknyan taát dan meubakti ubak Ulôn.


Aljazair - Wikipèdia bahsa Acèh, ènsiklopèdia bibeuëhChina Wiki 2022 - Basa Acèh\nAljazair (Bahsa Arab: الجمهورية الجزائرية الديمقراطية الشعبية- Bahsa Peurancih: Algérie. République algérienne démocratique et populaire- Bahsa Tifinagh: ⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ ⵜⴰⵣⵣⴰⵢⵔⵉⵜ), raseumi Republik Demokratik Rakyat Aljazair nakeuh saboh neugara nyang na di kawasan Afrika Utara ngon pante Mediterania. Nang nanggroe Aljazair nakeuh banda Al-Jazair. Aljazair nakeuh nanggroe deungon sistem republik presidensil. Beunagi wilayah geuh dari nyang rayek nakeuh 48 wilayah (propinsi), 553 dairah (distrik), 1541 balad (mukim). Ngon le ureueng duek leubeh nibak 37 juta, Aljazair nakeuh neugara paleng le ureueng duek ke 34 di bumoe. Sonatrach, badan useuha minyeuk neugara nyoe nakeuh badan useuha nyang paleng rayek di Afrika. Aseuka Aljazair nakeuh nyang rayek keu 2 deungon dana paleng le di Afrika.\nⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ ⵜⴰⵣⵣⴰⵢⵔⵉⵜ (Bahsa Barbar)\nTagduda Tadzayrit Tamagdayt Taɣerfant (Bahsa Barbar)\nRépublique Algérienne (Bahsa Prancih)\nJangeun bansa: Kassaman\nNang nanggroe Al-Jazair (banda)\nUni Semi-Presidensial Republik\n- Presiden Abdul-Aziz Butifliqah\n- Peudana Meuntroë Abdul-Malik Sallal\n- Geupeunyata 5 uroe Buleuen Lhee 1962\n- Total 2,381,741 km2 (keu-10)\n- Keunira 2012 37.900.000\n- Peunadat 14,6/km2 (206)\n- Total $272.866 bilion (47)\n- Per kapita US$7,477 (100)\nDeungon total luwaih 2.381.741 km kuadrat, Aljazair nakeuh neugara deungon rayek keu 10 di bumoe, paleng rayek cit di Afrika ngon Mediterania. Neugara nyoe meuceue deungon Tunisia di timu la'ot, libya di timu, Maghribi di barat, Sahara Barat, Mali, ngon Mauritania di daya, Niger di teunggara, ngon La'ot Mediterania di utara. Aljazair nakeuh neugara anggeeta OIC, Uni Afrika, Liga Arab, OPEC, PBB, ngon nakeuh sabok nibak neugara nyang peuphon Uni Arab Maghreb.\n2.1 Taréh Away\nNibak padum droe ahli tareh, kata Aljazair meuaway di kata Ldzayir, meuhareutoe wilayah Aljazair lam bahsa Arab Maghreb deungon Barbar nyang kadang meuhubong deungon masa Keurajeun Ziriyun diyub kuwasa Raja Ziri bin Manad, nyang phon geupeudong banda Al-Jazair.\nAljazair nakeuh teumpat timoh keumang alat tincu paleng maju di masa Paleolithik Teungoh. Alat-alat masa nyoe, mula bak 30.000 SM, geupeunan deungon Aterian (nibak dairah arkeologi Bir al-'Atar, seulatan Tabasah).\nIndustri alat sikin nyang na di Afrika Utara, nakeuh teumadon Iberomaurisian (wilayah rayek geuh di wilayah Wahran). Industri nyoe lagee hie meuluwah u wilayah pasi Maghreb di antara thon 15.000 trok an 10.000 SM. Teumadon Neolithik (peulara meunatang ngon peunula) meutimoh di wilayah Sahara ngon Mediterania Maghreb antara thon 6000 ngon 2000 SM. Udep teumadon nyoe, le leumah lam seunaleuk di Thasili Najar nyang dominan di Aljazair sampe masa klasik.Padum boh bansa di Afrika Utara meusaboh jeuet keu bansa nyang la'en, Barbar, seubagoe asoe lhok Afrika Utara.\n^ Etymologie du toponyme Aldjazair\nAljazair (Bahsa Arab/Bahsa Peurancih)\nWikimedia Commons na mèdia nyang na meupawôt ngön: Algeria\nGeurumpök nibak "https:https://www.duhocchina.com/wiki/index.php?lang=ace&q=Aljazair&oldid=117308"\nTerakhir diubah pada 17 Buleuen Duwa 2020, pukul 06.02\nÔn nyoe seuneulheueh geupeusaneut bak 17 Buleuen Duwa 2020, poh 06.02.


Wordplanet: 1 Tesalonika - Aceh Bible - New Testament / 1Tessalonians-\n1 Syedara-syedara jeumaáh nyang na di Tesalonika, nyang jeuet keu umat Allah Bapak dan Tuhan Isa Almaseh: Kamoe, na kheueh Paulus, Silas dan Timotius meuharab beujeuet Allah geubri beureukat dan seujahteura ateueh gata.\n2 Kamoe sabe meusyukoe ubak Allah sabab lé Syedara mandum. Tieb-tieb watée kamoe meudoá ubak Allah dan Bapak geutanyoe, kamoe sabe teuingat gata. Kamoe sabe meudoá keu gata Kamoe teutab teuingat pakriban gata tatunyok lam buet bahwa gata meuiman ubak Almaseh, pakriban gata talayani ureuëng laén dan gata gaséh awaknyan, dan pakriban teuma gata meuharab ngon biet-biet meuiman ubak Tuhan geutanyoe Isa Almaseh.\n4 Kamoe meuteupeue, wahe Syedara mandum, bahwa Allah geugaséh gata dan ka geupiléh gata jeuet keu atra Gobnyan nyang khusos.\n5 Sabab kamoe peusampoe Haba Gét keugata kon ngon tutoe haba mantong, teuma ngon kuasa dan ngon Roh Allah. Dan kamoe yakén that ateueh keubeunaran Haba Gét nyan. Gata tateupeue pakriban kamoe udeb keu keupeuntengan gata watée kamoe mantong na lamkawan gata.\n6 Gata taseutôt teuladan kamoe dan teuladan Tuhan. Bah pih gata keubiet that meudeurita, gata tasambot ngon mangat até haba nyang kamoe peusampoe bak gata. Geumbira nyan geubri lé Roh Allah.\n7 Ngon lagée nyan gata kajeuet keucuntoh keumandum ureuëng Kristen nyang na di Makedonia dan Akhaya.\n8 Sabab phon nibak gata, haba keuhai Tuhan ka meutabu trok u Makedonia dan Akhaya. Dan kon nyan mantong; sampoe haba keuhai pakriban gata meuiman ubak Allah ka trok ho-homantong, sampoe kamoe hana peureulée lé kamoe peugah sapeue.\n9 Banmandum awaknyan jipeugah pakriban gata tateurimong kamoe yoh watée kamoe ilée meujak ubak gata. Awaknyan jimeututoe pakriban gata tatinggai beurala-beurala dan tajak ubak Allah nyang sidroe nyang udeb keuteuseumah Gobnyan.\n10 Awaknyan jimeututoe cit pakriban gata tameuharab teuka Aneuëk Allah nibak syeuruga, na kheueh Isa, nyang ka geupeu udeb lé Allah nibak maté. Isa nyan kheueh teuma nyang peuseulamat geutanyoe nibak meureuka Allah nyang teuma teuka.\n1 Syedara-syedara! Gata keudroe tateupeue bahwa kamoe jaksaweue gata hana sia-sia.\n2 Gata tateupeue bahwa sigohlom kamoe jak ubak gata di Tesalonika, kamoe kaji iénanya dan jihina di Filipi. Teuma bah pih jai that ureuëng jilawan kamoe, Allah geutanyoe ka geubri ubak kamoe keubeuranian keuteupeusampoe keugata Haba Gét nyang asai jih nibak Gobnyan.\n3 Kamoe pakat gata kon kheueh saboh hai nyang keuliru; dan kon teuma ngon meukeusut hana gleh atawa teumipée.\n4 Hana! Kamoe hana kamoe meututoe keuneuk peumangat até gob, teuma keuneuk peumangat até Po teu Allah, nyang ujoe até kamoe. Sabab kamoe geuanggab hase lé Allah keuteupeusampoe Haba Gét nyan.\n5 Gata keudroe tateupeue bahwa kamoe hántom na meututoe ngon haba maméh atawa keuneuk peungeut gata ngon meukeusut geureuda. Allah saksi jih!\n6 Kamoe hana cit meu-useuha mangat jipujoe lé gob -- bah kheueh nibak gata meunan cit nibak ureuëng laén. Nyang sibeuna jih sibagoe rasui Almaseh, kamoe jeuet mantong kamoe lakée sipeue-peue nibak gata.\n7 Teuma kamoe meusikeub leumoh-leumbot watée kamoe na lamkawan gata, lagée sidroe ma nyang teungoh geurawat aneuëk-aneuëk gobnyan.\n8 Sabab lé gaséh sayang kamoe, kamoetém bri keugata kon mantong Haba Gét nyang teuka nibak Allah nyan, teuma trok ubak udeb kamoe. Sabab kamoe keubiet that gaséh keugata.\n9 Teuntée gata mantong teuingat pakriban brat jih kamoe meu-useuha dan meujuang. Uroe malam kamoe meukeureuja mangat kamoe hana kamoe peususah meusidroe pih nibak gata bak watée kamoe tabu Haba Gét nyang teuka nibak Allah nyan keugata.\n10 Kamoe udeb lam suci, beutôi dan hana meucupa ateueh gata nyang ka meuiman ubak Almaseh, gata kheueh saksi-saksi kamoe, meunan cit Allah.\n11 Gata tateupeue bahwa kamoe peusaneut gata maséng-maséng lagée sidroe ayah geupeusaneut aneuëk geuh.\n12 Kamoe naseuhat gata, kamoe durong gata dan kamoe paksa mangat gata udeb lagée nyan bagoe sampoe teupeugalak até Allah. Sabab Allah ka geutawök gata mangat jeuet wareuga Donya Barô Allah dan teurasa keubeusaran Gobnyan.\n13 Na lom saboh teuk hai nyang laén nyang teupeujeuet kamoe sabe meulakée teurimong gaséh ubak Allah. Hainyan na kheueh, bahwa bak watée kamoe peutrok haba nibak Allah keugata, gata tadeungoe dan tateurimong haba nyan kon sibagoe haba nibak manusia, teuma sibagoe haba nyang biet-biet teuka nibak Po teu Allah. Gobnyan kheueh nyang teungoh mubuet lam tuboh gata nyang meuiman ubak Almaseh.\n14 Syedara-syedara, hai nyang gata rasa ka teuma jirasa lé jeumaáh-jeumaáh Allah di Yudea nyang ka jeuet keu atra Isa Almaseh. Gata tarasa deurita nibak pihak bansa droe teuh keudroe, saban lagée nyang ka jirasa lé jeumaáh-jeumaáh Allah di Yudea nyan nibak pihak ureuëng-ureuëng Yahudi.\n15 Ureuëng-ureuëng nyan nyang poh maté Tuhan Isa dan nabi-nabi, dan ji iénanya kamoe. Awaknyan jimeumusoh ngon mandum ureuëng, dan Allah sagai-sagai hana galak keu awaknyan.\n16 Teuma awaknyan jipagab-pagab kamoe keukamoe peusampoe habanyan keu bansa-bansa nyang kon Yahudi haba nyang hase teupeuseulamat bansa-bansa nyan. Deungon lagée nyan, ureuëng-ureuëng Yahudi nyan jitamah-tamah laju desya-desya jih keudroe trok ubak jeumeulah jih nyang leungkab. Dan jinoenyoe awaknyan akhé jih kakeunong meureuka Allah!\n17 Teuma syedara-syedara, yoh phon that kamoe meucre sikeujab ngon gata -- meucre bak mata teuma kon bak até -- kamoe meutamah-tamah meucen keugata dan meu-useuha ngon biet-biet that mangat meurumpok lom ngon gata!\n18 Kamoe naniet keuneuk jak saweue gata; dan ulôn, ka lôn ujoe sigoe dua goe, teuma Iblih jipagab-pagab kamoe.\n19 Keubiet, gata kheueh harapan dan pumangat até kamoe. Sabab, singoh watée Tuhan Isa teuka, dan tanyoe meuhadab Gobnyan, teuma gata kheueh nyang teuma jeuet kamoe peubangga!\n20 Keubiet gata kheueh keubanggaan dan keumangat até kamoe!\n1 Akhé jih meucen kamoe hana ék teuteun lé. Sabab nyan kheueh kamoe pike leubeh gét tinggai di Atena,\n2 teungoh kamoe kirém syedara tanyoe Timotius. Jihnyan peulayan Allah nyang meukeureuja meusajan kamoe keu jijak peusampoe Haba Gét keuhai Almaseh. Meunan cit kamoe kirém Timotius ubak gata mangat jihnyan jeuet jipeukong gata dan jidurong gata guna keuleubeh jimeuiman lom ubak Almaseh.\n3 Deungon lagée nyan hana meusidroe pi nibak gata nyang surot sabab deurita-deurita tanyoe nyoe. Gata keudroe tateupeue bahwa deurita-deurita nyan jitamong lam reuncana Allah keugeutanyoe.\n4 Watée kamoe mantong na meusajan gata, ka lheueh kamoe peugah bak gata leubeh ilée bahwa geutanyoe teuma meudeurita. Dan beutôi nyan biet-biet ka teujadi; gata keudroe tateupeue nyan.\n5 Nyang kheueh sabab jih ulôn kirém Timotius, sabab ulôn meuharab that keuneuk lôn teupeue pakriban keumajuan gata keuhai iman gata ubak Almaseh. Ulôn khawate Iblih meuhase jigoda gata akhé jih mandum jeureh payah kamoe sia-sia.\n6 Jinoenyoe Timotius ka jigisa dan ka jipeusampoe bak kamoe haba geumbira keuhai pakriban gata meuiman ubak Almaseh dan udeb lam gaséh sayang. Jihnyan jipeugah bak kamoe bahwa gata sabe takeubah keunang-keunangan nyang jroh keuhai kamoe lam até gata. Dan gata keuneuk meurumpok ngon kamoe, saban lagée kamoe pi keuneuk meurumpok ngon gata.\n7 Nyang kheueh sabab jih, Syedara-syedara, lam keuadaan susah dan deurita kamoe, até kamoe teuhibor watée meudeungoe haba keuhai gata. Iman gata ubak Almaseh keubiet rayeuk that até kamoe,\n8 sampoe jinoenyoe kamoe keubiet meurasa biet-biet udeb, asai gata teutab teudong cot, meusaboh ngon Tuhan.\n9 Padubna rayeuk jih peurasaan teurimong gaséh kamoe ubak Allah ateueh banmandum keugeumbiraan nyang kamoe rasa dikeue Gobnyan ngon sabab lé gata.\n10 Uroe malam kamoe lakée bak Gobnyan ngon sipeunoh até, mangat kamoe hase meurumpok keudroe ngon gata keu teupeuleungkab peue nyang gata peureulée keumeuiman gata ubak Almaseh lagée toh nyang sibeuna jih.\n11 Seumoga Allah Bapak geutanyoe keudroe, dan Tuhan geutanyoe Isa geupeudata rot ueh keukamoe jak meurumpok ngon gata!\n12 Seumoga Tuhan geupeujeuet gata seumaken tagaséh sidroe ngon nyang laén dan seumaken tagaséh banmandum manusia, sampoe geunaséh gata nyan meutamah-tamah, saban lagée geunaséh kamoe ateueh gata.\n13 Deungon lagée nyan Tuhan teuma geupeuteuga até gata, sampoe gata gleh dan hana meucupa dikeue Allah Bapak geutanyoe, bak watée Tuhan geutanyoe Isa teuka meusajan ngon mandum ureuëng nyang jeuet keu milék Gobnyan.\n1 Akhé jih Syedara-syedara, kamoe kameubri teuladan keugata keuhai pakriban gata meuseuti udeb keu teupeumangat até Allah. Beutôi gata ka udeb lagée nyan. Teuma jinoenyoe ateueh kuasa Tuhan Isa, kamoe meulakée ngon meuharab bak gata mangat gata leubeh tauseuha lom lam hai nyan!\n1 Syedara-syedara, hana peureulée kamoe teumuléh keugata pajan watée jih nyang paih hainyan teuma teujadi.


Wap Jai Beusoe Tuwoe Steemit — Steemit\nWap Jai Beusoe Tuwoe Steemit\nadygek (41) in aceh • 2 years ago (edited)\nKali nyoe ka 2 uroe hana meuteumeung meuen bak Steemit. Rugoe that aju, karena kalheuh ta regis bak #whalepower. Meukeu modal galom balek peulom keu laba. Seubab si uroe haroes ta tuleh 3 boh post minimal. Tapi tanyoe ureung sibok ngoen beusoe hana meuteume tuleh. Kakeuh rugoe siat.\nJadi baroe jai that awak lake lhah beusoe bak PT lon kerja, nyan keuh nyan hana meuteume tuleh statuh di Steemit. Karena tuleh di steemit beda ngoen tuleh di Facebook. Bak Steemit na haroes beuna 100 kata, baroe ikira saboh post. Man kon cikoh jaroe bak ta tuleh diemnan jai.\nSang kali nyoe payah meureuno Dmania.lol ileh bak abang @amriadits. Karena sang lon kalon jai ji vote le Dmania nyan, dan hana hek cuma tuleh judul foto sagai. Sang payah tajak keunan mangat meu asoe bacut wallet dan ek tabayeu modal bang @amriadits 2 neuk SBD baroe sa ta pinjam.\nTapi hana meudaleh nyan, ta coba-coba aju ile. Pat ta teuoh na hasel. Meunyoe meuhase yang seunang kon geutanyoe cit. Cuma masalah jih, hana awak vote meunyoe hana ta bloe vote. Nyan sagai uroe nyoe, neu maklum baroe lon meuen steemit nyoe.\naceh life steemit whalepower blog\n2 years ago by adygek (41)


Xiaomi - Head Set di Aceh D.I. Murah Dengan Harga Terbaik - OLX.co.id\nHead Set - xiaomi\nOriginal Headset Xiaomi P...\n[ Baru ] Original Headset...\nHeadset Xiaomi Earphone B...\nheadset XIAOMI 100% Dijam...\nXiaomi mi piston 4 origin...\nCasing Aceh D.I. ,\tBaterai Aceh D.I. ,\tCharger Aceh D.I. ,\tHead Set Aceh D.I.,\tKartu Memory Aceh D.I. ,\tKartu Sim Aceh D.I. ,\tAksesoris Lainnya Aceh D.I.


Amirika Syarikat - Wikipèdia bahsa Acèh, ènsiklopèdia bibeuëhChina Wiki 2022 - Basa Acèh\nAmirika Syarikat (AS) (bahsa Inggréh: United States of America) nakeuh saboh neugara republik federal nyang na di wilayah Amirika Utara nyang teudong nibak 50 boh nanggroe beunagi ngon saboh distrik federal distrik nang nanggroë Washington DC. Amirika Syarikat meuceue ngon Meksiko ngon Lhôk Meksiko blah tunong, ngon Kanada blah utara, blah barat meuceue ngon La'ôt Pasifik ngon blah timu ngon La'ôt Atlantik. Duwa neugara beunagiAmirika Carékat nakeuh meuklèh ngon tanoh darat Amirika, Alaska ngon Hawaii. Alaska na di ujông baratla'ôt Amirika Barôh, meuceuë ngon Kanada blah rot timu ngon Rusia blah rot barat nyang geupisah ngon Seulat Bering. Salang Hawaii nakeuh pulo-pulo lam La'ôt Pasifik.\nGeurumpök nibak "https:https://www.duhocchina.com/wiki/index.php?lang=ace&q=Amirika_Syarikat&oldid=137383"\nAmirika Syarikat (AS) (bahsa Inggréh: United States of America) nakeuh saboh neugara republik federal nyang na di wilayah Amirika Utara nyang teudong nibak 50 boh nanggroe beunagi ngon saboh distrik federal distrik nang nanggroë Washington DC. Amirika Syarikat meuceue ngon Meksiko ngon Lhôk Meksiko blah tunong, ngon Kanada blah utara, blah barat meuceue ngon La\_'ôt Pasifik ngon blah timu ngon La\_'ôt Atlantik. Duwa neugara beunagiAmirika Carékat nakeuh meuklèh ngon tanoh darat Amirika, Alaska ngon Hawaii. Alaska na di ujông baratla\_'ôt Amirika Barôh, meuceuë ngon Kanada blah rot timu ngon Rusia blah rot barat nyang geupisah ngon Seulat Bering. Salang Hawaii nakeuh pulo-pulo lam La\_'ôt Pasifik.


:: Amanat 4 Desember 2013\nAmanat Keutuha Presidium ASNLF\nBak Uroë Ulang Thôn Atjèh Meurdéhka Keu-37 (1976 – 2013)\nNjang ulôntuan peumulia bandum bansa Atjèh ateuëh rhuëng dônja njoë.\nAlhamdulillah pudjoë keu Po Teuh Allah SWT, njang ka neubri nikmat hudép, langkah dan raseuki keu geutanjoë bandum. Seulaweuët dan saleuëm ta peutrôh keu djundjôngan geutanjoë Rasulullah Muhammad SAW. Meunan tjit keu sjuhada geutanjoë tameudo’a sabé beu lapang kubu dan neubri sjuruga.\nUroë njoë tapeuingat keulai uroë njang that meuseudjarah dalam peradaban Atjèh, uroë seunambông perdjuangan bansa Atjéh untôk peugisa keulai dèëlat bansa dan neugara Atjèh. Ladôm rakjat Atjèh tjit ka geupeulikôt droë nibak uroë-uroë sidjarah bansa, malah na njang kageubôh identitaih droë. Keuadaan njoë kon kareuna bansa Atjèh gadoh meunumat mantong, tapi leubèh kareuna sitjara sistematis djipeugadoh ulèh peundjadjah. Malah deuh takalon sitjara djeulaih dan trang na ôseuha-ôseuha untôk peukabô atawa peugadoh seudjarah Atjèh ateuëh peurintah penguasa.\n”There is nothing more repugnant than a falsification of history on the orders of those in power.” (Alexander Herzen, 1850)\nNarit njan meumakna: "Hana laén njang leubèh luwat nibak peupalsu seudjarah ateuëh peurintah ureuëng mat kuasa."\nNjoë ka keudjadian dalam masa meuthôn-thôn di Atjèh. Meunjo putôh taloë sidjarah Atjèh njoë, maka bansa Atjèh njang tom udép meurdéhka akan tinggai nan mantong ateuëh rhuëng dônja njoë.\nPihak musôh that djiteupeuë, bahwa geutanjoë bansa Atjèh teutap tatuntôt hak droëteuh ateuëh tanoh éndatu, hana meu-iseuk meubatjut pih. Tapeu-ingat milad Atjèh Meurdéhka thôn njoë, beudjeuët keu saboh peusan untôk tapeuthèë bak dônja, bahwa peukara Atjèh hana glah lom.\nSilapéh deuh njata Pemerintah Atjèh geupeudjak ulèh beukaih pedjuang Atjèh Meurdéhka. Ulôn peutrang sigo teuk "ulèh beukaih peudjuang Atjèh Meurdéhka". Beukaih pedjuang Atjèh Meudéhka njang kadjeut keu sarông djaroë musôh, meunan istilah njang kajém neungui ulèh almarhôm Wali Neugara Tgk. Hasan di Tiro. Kon djipeubibeuëh tanoh dan bansa teuh, tapi kadjipeugala dan leubèh nibak njan, djipeukeukai neuduëk musôh ateuëh tanoh èndatu teuh. Meutamah paloë lom, bak takalôn naséb rakjat Atjèh lawétnjoë, njang makén meuseupét dalam udép si-uroë-uroë.\nPeurdjuangan sitjara politék di Atjèh atawapih sitjara ekonomi njang sipatôt djih keumah geupeudjak dalam masa reuda prang sinjata, bak deuh sang ka santok dan meuputa-puta lagèë gaséng.\nBansa Atjèh njang kamoë peumulia,\nKekuatan bansa Atjèh njang ka meusipreuëk ban saboh dônja beudjeuët keu pangkai, tapi kon deungon tjara tadjak peubloë droë djeut keu lamiët, peuë lom sampoë 'an gadoh marwah teuh, deungon tjara tadjak geumadé djeuët-djeuët sagoë, peuë lom tadjak seumah-seumah musôh, supaja djibri idzin peudong ôseuha ateuëh tanoh éndatu droëteuh. Sabab gob han akan djidjak bri beurangkapeuë pih keu geutanjoe meunan-meunan mantong, peu lom pihak musôh. Teuntèë awaknjan ka djipeugot keunira laba rugoë keudroëdjih, kon ateuëh kepeunténgan nasional Atjèh.\nDalam peurdjuangan kemeurdéhkaan that le ka reubah peumimpin-peumimpin Atjèh atawa pemimpin njan djikhianat. Djadi hana djeuët hireuën teuh, meunjo djinoë geutanjoë bansa Atjèh ka krisis peumimpin. Tapi geutanjoë hana peuë gundah, tjalon-tjalon pemimpin njan djeuët tapeusiap. Meunjo na tatabu bidjèh, tasatoh deungon got, insja Allah, akan na hasé. Tapi meunjo hana tapeureumeun deungon keuadaan krisis njoë, hana peuë taharap akan teuka ureuëng laén djak peuseulamat geutanjoë bansa Atjèh.\nHak peugah haba sitjara bibeuëh (the right to freedom of speech) pih ka hana keumah peudong di Atjèh. Hak njoë nakeuh hak dasar njang meusti na djaminan dilèë sigohlom tapeudong hak-hak dasar njang laén. Pihak musôh that djiteupeuë, bahwa geutanjoë bansa Atjèh hana tameunjeurah lom dalam peurdjuangan kemeurdéhkaan. Ulèh seubab njankeuh ruweuëng untôk peutrôk idé dan pikéran Atjèh Meurdéhka sabé-sabé djikaleuëng. Sajang djih, ladôm ureuëng njang baroëkon dalam seuëh pih, djinoë ka djak tham geutanjoë untôk bèk peugah haba meurdéhka lé.\nKeukuatan ekonomi that peunténg dan beudjeuët tapeudong ateuëh teunaga droëteuh. Hasé alam njang neubri ulèh Poteuh Allah SWT lam pruët dan ateuëh bumoë Atjèh beukeumah ta-olah keudroëteuh. Peuë lom djinoë aneuk-aneuk bansa Atjèh kaleubèh tjeudaih dalam meubagoë bideuëng 'ileumèë, tjuma beudjeuët tapeupham tjara seumiké meurdéhka ateuëh kepeunténgan nasional Atjèh. Meunjo mantong meutanom dalam ulèë tjara seumiké peundjadjah hana mungkén keumah tabeudoh dan tadong tjot lagèë bansa-bansa njang ka meurdéhka, makmu dan sidjahtra.\nKeumadjuan teknik komunikasi djameun njoë djeuët tangui untôk peutrang peukara dan alasan Atjèh Meurdéhka. Tasambông keulai mata ranté seudjarah njang ka putôh dan teungoh djilhi ulèh pihak-pihak njang hana galak peudong dèëlat neugara seunambông. Tapeupham neuduëk neugara dan bansa Atjèh menurôt tjara kalon droëteuh keudroë. Meunjo geutanjoë keudroë hana taturi dan tatu'oh peujum droë, pakriban tjara bansa laén djeuët djipeujum geutanjoë.\nKru seumangat, djinoë makén ramè aneuk bansa njang ka mulai geuturi droë liwat sebaran informasi media-media. Njan baroëkon malèë meututô basa éndatu, djinoë ka mulai sadar untôk geungui basa droë dalam komunikasi si-uroë-uroë. Leubèh nibak njan ka timbôh meubagoë ôseuha untôk peuseulamat idèntitaih bansa. Dalam keuseumpatan got njoë, ateuëh nan peurdjuangan Atjèh Meurdéhka, kamoë peutrôk teurimong geunaséh keu bandum pihak, njang ka neu-ikhtijeu lagèënjan rupa untôk peuseulamat warésan seudjarah dan budaja bansa teuh. Buët-buët untôk peuseulamat seudjarah dan idèntitaih bansa nakeuh saboh pangkai njang that rajek untôk tatusoë dan tatu'oh peujum droëteuh. Leubèh nibak njan beukeumah tapeugisa keulai neuduëk Atjeh bak mata dônja, lagèë masa-masa djaya keuradjeuën2 Atjèh. Seudjarah njan gadoh njoëkeuh, njang teungoh dan akan tasambông keulai sampoë teudong neugara Atjèh Meurdéhka.\nAkhé kalam, saleuëm meutjhén kamoë keu bandum bansa Atjèh njang mantong seutia keu peurdjuangan éndatu pat mantong ateuëh rhuëng dônja.\n4 Désémbèr 2013


Inong Tunisia Lake Salome, Saboh Lakoe Rame-Rame – aceHTrend.com\nHome SPECIAL Basa Aceh Inong Tunisia Lake Salome, Saboh Lakoe Rame-Rame\nUreung inong Tunisia. Walau tari jai awak nyan nyang hana lakoe. (Ist)\nACEHTREND.COM, TUNIS- Tunisia kiroh lagoina lam dua uroe nyoe. Hai nyan nakeuh gara-gara na padim droe ureung inong hana lakoe, lake Pomerintah Tunisia untuk peuwajeb poligami, nak mandum inong sidroe (jomblo-red) di nanggroe nyan na meurumpok lakoe.\nBhah nyan disurah uleh Tempo, Kamis (31/1/2019). Hana maen-maen, nak jeut keu pikeran pomerintah, awak inong hana lakoe nyan dipeugot kompanye nibak media sosial. Lam media sosial dipakat ubena inong sidroe untuk jak saban sama tron u jalan jak demo pomerintah.\nTeunte hai nyoe jeut keu soalan macam bansa di donya. Baro kalinyo na ureung inong lam saboh nanggroe lake poligami, nak mandum awak nyan na lakoe.\nDi Afrika Utara, ureung inong sidroe kajeut keu masalah. Di Benua Afrika awak nyan lumboi sa soai ureung inong hana lakoe. Di nanggroe Arab, Tunisia duk bak rangking peut bhah inong sidroe.\nPu nyang dipeulaku uleh padum droe ureung inong nyan, teunte meumasalah ngon hukom di Tunisia. Di sideh sidroe agam hanjeut meunikah leubeh dari saboh. Sidroe agam untuk sidroe purumoh. Hanjeut leubeh. Meunyo leubeh keunong sitrap nibak pomerintah. Nyan bhah diato lam 18 Personal Status Code.\nPresiden Forum Kebebasan dan Kewarganegaraan , Fathi Al-Zghal, lam ban-ban nyoe dipeumaklum proteh awak inong hana lakoe nibak surat haba.\nLam minda jih, pu nyang diproteh uleh awak inong nyan dum nakeuh saboh peukara geunteng nyang hanjeut hana dipereumeun uleh pomerintah.\n“Nyoe soai na atawa hana lakoe. Kon peukara bacut. Awak nyoe ditem saboh lakoe dibagi peut. Ditem poligami, nyang peunteng na lakoe,” kheun Fathi.\nSi Fathi pih jidukung kaji ulang Personal Status Code, yang meunurot jih han paih keu kemerdekaan ureung inong.\nMeunurot data nyang dipeuleumah uleh National Office for Family and Population Tunisia, Jumeulah urueng inong hana lakoe di sideh nakeuh 2,25 juta droe, dari total 4,9 juta droe ureung inong. Umu paleng muda nyang mantong hana lakoe nakeuh 25 sampoe 35 thon.\nbah pih awak inong di Tunisia dilake Pomerintah untuk yu ureung agam meukawen lage lam tuntunan syariah, tapi bek jak harap awak di luwa Tunisia jeut jak keudeh.\nDari haba nyang teuka bak aceHTrend, pulom awak Aceh nyang hana keumah sapue, han dibi jak peu ureung-ureung droejih keudeh u Tunisia. Seubab seulera awak Tunisia teutap han saban ngon seulera di dalam nanggroe nyoe.\n“Awak nyan dilake lakoe nyang warga aseuli Tunisia, kon imigran,” kheun sidroe netizen.\nPrevious articleSatu Terpidana Cambuk di Banda Aceh Gagal Dieksekusi\nNext articleAkademi Dakwah Latih Public Speaking untuk Mahasiswa


Surat Al-Furqan - Wikipèdia bahsa Acèh, ènsiklopèdia bibeuëhChina Wiki 2022 - Basa Acèh\nHareutoe nan surat Nyang peubida\nSurat keu- 25\nJuz keu- Juz 18 (ayat 1-20)\nJeumeulah ruku' 6 ruku'\nJeumeulah ayat 77 ayat\nSurat Al-Furqan (bahsa Arab: الفرقان, Al-Furqan, Nyang peubida) nakeuh surat nyang keu-25 lam Al-Qur'an. Lam surat nyoe na 77 ayat, 6 boh ruku', ayat Sajdah bak ayat keu-60, dan geupeutamöng lam keulompok surat nyang neupeutrön di Mekkah, atawa kayém geuseubôt Makkiyah. Nan surat nyoe neucok dari ayat nyang phôn al-furqan nyang areutijih nakeuh Al-Qur'an. Al-Qur'an neupeunan al-furqan sabab jeut keu alat peubida nyang beutôi ngön nyang salah. Makajih lam surat nyoe na ayat-ayat nyang geupeutrang antara Allah Nyang Sidroe ngön buet-buet nyang syirék.\nAllah nakeuh sidroe Tuhan nyang mat kuwasa ateuh lang'èt ngön bumoe.\nAllah hana neumeuaneuk atawa neumeukawan.\nAl-Qur'an biet-biet geupeutrön nibak Allah.\nnakeuh sidroe nabi keu ban dum umat lam dônya.\nBak uroe kiamat akan na keujadian nyang hantom takalön yôh masa di dônya, miseujih teuplah lang'èt, malaikat-malaikat geutrön u bumoe, ngön ureueng-ureueng nyang meudèesya akan geupeutamöng lam neuraka.\nHan geubri peuayeum-ayeum Al-Qur'an.\nGeupeuteugah buet meuzina ngön seumeupoh.\nGeutham lam bhah bri saksi nyang hana beutôi.\nNabi Syu'aib a.s. ngön kawôm Tsamud.\nTimplak ureueng kaphé keu Al-Qur'an.\nKeujadian-keujadian siuroe-uroe nakeuh tanda kuwasa Allah.\nHikeumah neupeutrön Al-Qur'an hana meusigöe.\nSifeut-sifeut ureueng musyrék.\nWikisource na naseukah nyang meuhubông ngön teunuléh nyoe:Surat Al-Furqan\nAl Qur'an Surat Al-Furqan Online.\nSurat An-Nur Surat keu-25\nGeurumpök nibak "https:https://www.duhocchina.com/wiki/index.php?lang=ace&q=Surat_Al-Furqan&oldid=128680"\nSurat Al-Furqan (bahsa Arab: الفرقان, Al-Furqan, Nyang peubida) nakeuh surat nyang keu-25 lam Al-Qur\_'an. Lam surat nyoe na 77 ayat, 6 boh ruku\_', ayat Sajdah bak ayat keu-60, dan geupeutamöng lam keulompok surat nyang neupeutrön di Mekkah, atawa kayém geuseubôt Makkiyah. Nan surat nyoe neucok dari ayat nyang phôn al-furqan nyang areutijih nakeuh Al-Qur\_'an. Al-Qur\_'an neupeunan al-furqan sabab jeut keu alat peubida nyang beutôi ngön nyang salah. Makajih lam surat nyoe na ayat-ayat nyang geupeutrang antara Allah Nyang Sidroe ngön buet-buet nyang syirék.


1 Korintus 15 (ACEH)\n1Dan jinoenyoe, Syedara-syedara, ulôn meuharab gatanyoe mandum taingat lom keuhai Haba Gét nyang teuka nibak Po teu Allah nyang ulôn bri tée keugata. Gata teurimong, dan meuiman ubak Almaseh sabab Haba Gét nyan.\n2Meunyoe gata tamumat nyang kong ubak peue nyang ulôn peugah nyan, ngon lagée nyan Haba Gét nyan jipeuseulamat gata; laén hai meunyoe Gata tapatéh ubak nyan hana peungeurtian.\n3Peue nyang ulôn peusampoe bak Syedara-syedara na kheueh nyang ka lôn teurimong cit teuma. Nyang paleng peunteng, lagée nyang na teutuléh lam Alkitab, lôn peusampoe bak gata bahwa Almaseh maté sabab lé desya-desya tanyoe;\n4bahwa Gobnyan teupasoe lam jrat, teuma bak uroe nyang keu lhée Gobnyan teupeu udeb lom teuma. Nyan pi na teutuléh lam Alkitab.\n5Ulôn peugah lom ubak gata bahwa Almaseh nyang teupeu-udeb lom teuma nyan geupeuleumah lom droe Gobnyan ubak Petrus, dan óh lheueh nyan ubak bandua blaih droe rasui.\n6Óh lheueh nyan geupeuleumah teuma droe Gobnyan ubak leubeh nibak limong reutôh droe murit Gobnyan sigoe guih. Mantong ramé lamkawan awaknyan nyang mantong udeb trok bak saát nyoe, teuma na padub droe nyang ka meuninggai donya.\n7Óh ka lheueh Almaseh geupeuleumah droe ubak Yakobus dan óh lheueh nyan ubak mandum rasui.\n8Nyang paleng akhé geupeuleumah droe ubak ulôn !!-- ulôn nyang lagée aneuëk manyak nyang lahé kon bak watée jih!\n9Ulôn na kheueh rasui Tuhan nyang paleng miyueb. Ulôn hana patot teupeugah rasui, sabab ulôn ka lôn iénanya jeumaáh Allah.\n10Teuma sabab rakhmat Allah ulôn jeuet lagée keuadaan ulôn bak watée nyoe. Dan hana kheueh sia-sia Allah geupeue amphon ulôn. Teuma ulôn kheueh nyang mubuet nyang leubeh brat nibak mandum rasui-rasui nyang laén. Teuma nyan kon useuha ulôn; nyan na kheueh useuha Po teu Allah nyang geugaséh ulôn dan nyang mubuet meusajan-sajan ngon ulôn.\n11Ngon lagée nyan, nibak soemantong gata teurimong Haba Gét nyan !!-- peu kheueh nibak ulôn atawa nibak rasui-rasui nyang laén !!-- nyan hana jeuet keusoai. Nyang peunteng kamoe bri tée Haba Gét nyan dan Gata meuiman.\n12Meunyoe nyang kamoe bri tée nyan bahwa Almaseh ka teupeu udeb lom teuma nibak maté, pakon na lamkawan gata nyang peugah bahwa ureuëng maté hana teupeue udeb le?\n13Meunyoe keubiet ureuëng maté hana teupeu udeb lom teuma, nyan saban cit Almaseh hana teupeu udeb lom teuma nibak maté.\n14Dan meunyoe sikeubiet jih Almaseh hana teupeu udeb lom nibak maté, ngon lagée nyan hana guna jih kamoe peugah peue-peue mantong dan hana teuma guna jih gata meuiman, sabab keupeucayaan gata nyan hana dasai sapeue.\n15Leubeh nibak nyan, nyata kheueh bahwa kamoe meusulet keuhai Po teu Allah, sabab kamoe bri tée bahwa Allah ka geupeu udeb lom teuma Almaseh nibak maté, padahai Allah hana geupeu udeb Gobnyan lom teuma !!-- meunyoe keubiet ureuëng maté hana geupeu udeb lom teuma!\n16Sabab meunyoe ureuëng maté hana teupeu udeb lom teuma, ngon lagée nyan Almaseh pih hana teupeu udeb lom teuma nibak maté.\n17Dan meunyoe Almaseh hana teupeu udeb lom teuma nibak maté ngon lagée nyang gata peucaya nyan na kheueh lumpo nyang hana meuguna; nyan saban cit gata mantong lam keuadaan meudesya dan hana harapan mubacut pi.\n18Nyan meumakna teuma bahwa ureuëng-ureuëng Kristen nyang ka meuninggai donya, meunan cit hana harapan sapeue.\n19Meunyoe harapan tanyoe ubak Almaseh teubataih bak udeb geutanyoe lam donya nyoe mantong, teuma nibak banmandum umat manusia nyang na lam donya nyoe, tanyoe kheueh nyang paleng malang!\n20Teuma ngon lagée nyan deuh kheueh Almaseh ka teupeu udeb lom teuma nibak maté. Nyoe kheueh jaminan jih bahwa ureuëng-ureuëng nyang ka maté teuma teupeu udeb lom teuma.\n21Sabab maté nyang jitamong lam donya nyoe ngon peurantaraan sidroe ureuëng, meunan cit ngon udeb lom teuma nibak maté nyang geubri keu manusia ngon peurantaraan sidroe ureuëng teuma.\n22Lagée tateupeue banmandum manusia maté sabab jitamong saboh ngon Nabi Adam, meunan cit ngon mandum nyang geupeu udeb, sabab jitamong saboh ngon Almaseh.\n23Teuma maséng-maséng geupeu udeb meunurot gileran jih: nyang phon-phon that Almaseh; óh lheueh nyan singoh watée Gobnyan teuka lom teuma, teuka gileran lé ureuëng-ureuëng nyang jitamong lam atra Almaseh.\n24Óh lheueh nyan barô kheueh teuka uroe kiamat. Bak watée nyan Almaseh teuma geupeu taklôk banmandum peumeurintahan, banmandum keukuasaan dan banmandum nyang teuga-teuga; laju Gobnyan geupeujok keukuasaan geuhnyan sibagoe Raja, ubak Allah, Bapak geutanyoe.\n25Almaseh meuseuti geumat sabe peumeurintah sampoe Allah geupeujeuet banmandum musoh Almaseh taklôk ubak Almaseh.\n26Musoh nyang paleng akhé nyang teuma geupeu taklôk na kheueh maté.\n27Lam Alkitab na teutuléh lagée nyoe, "Allah ka geupeujeuet peue-peue mantong taklôk ubak Gobnyan." Deuh kheueh disinoe bahwa nyang teupeugah ngon "peue-peue mantong" nyan hana jitamong Allah keudroe, nyang peujeuet peue-peue mantong nyan taklôk ubak Almaseh.\n28Teuma óh ka lheueh banmandum nyan teupeutaklok u miyueb peumeurintahan Almaseh, ngon lagée nyan Gobnyan keudroe, na kheueh Aneuëk Allah, geupeu taklôk droe Gobnyan ubak Allah nyang ka geupeujeuet peue-peue mantong taklôk ubak Gobnyan. Ngon lagée nyan Allah keudroe pi nyang peurintah banmandum nyan.\n29Meunyoe ureuëng maté hana geupeu udeb lom teuma, pakon na ureuëng nyang teupumanö keu ureuëng maté? Keupeue guna jih awaknyan jipeubuet hai nyan? Meunyoe keubiet ureuëng maté sagai-sagai hana teupeu udeb le, keupeue guna jih awaknyan jipeubuet hai nyan?\n30Dan keupeue teuma guna jih kamoe meuhadab ngon bahya tieb-tieb watée?\n31Syedara-syedara! Tieb-tieb uroe ulôn ék lôn teun deurita sabab ulôn bangga ateueh udeb gata ngon sabab ka tameuiman ubak Isa Almaseh, Tuhan tanyoe.\n32Meunyoe nyan teuma keuhai manusia mantong, peue laba jih keu ulôn lôn meujuang siulah-ulah lôn lawan beulatang-beulatang juah nyang na lam banda nyoe, di Efesus? Meunyoe keubiet ureuëng maté hana teupeu udeb lom teuma, ngon lagée nyan, leubeh gét taseutôt peue nyang jipeugah lé pribasa nyoe: "Jak tanyoe tamakheun ngon tajieb ié tapeulalo até ban galak droe, sabab singoh tanyoe teuma maté."\n33Bék kheueh gata keunong tipée! Meurakan ngon brok teuma jipeureulôh nyang jroh.\n34Sadar kheueh bak saát nyoe, dan bék le gata peubuet desya. Nyang sibeuna jih gata harôh malée, bahwa lamkawan gata na nyang gohlom jituri keu Po teu Allah.\n35Mungken na nyang teumanyong, "Pakriban kheueh ureuëng maté teupeu udeb lom teuma? Tuboh nyang pakriban kheueh nyang teubri keu awaknyan, óh ka lheueh awaknyan teupeu udeb lom teuma?"\n36Bangai lumpah na! Meunyoe Gata tapula bijéh lam tanoh, bijéh nyan hana teuma timoh, meunyoe bijéh nyan gohlom maté leubeh ilée.\n37Dan bijéh nyang Gata pula lam tanoh nyan !!-- mungken bijéh gandom atawa bijéh laén !!-- na kheueh aneuëk bijéh nyan mantong, kon mandum seunaman nyang timoh singoh.\n38Allah keudroe nyang bri keu bijéh nyan beuntuek nyang meunurot pandangan Gobnyan gét keu seunaman nyan. Keu tieb-tieb rupa bijéh, Allah geubri beuntuek seunaman nyan keudroe jih maséng-maséng.\n39Tubôh makhlok-makhlok nyang meunyawöng hana mandum nyan sa. Manusia na saboh jeunéh tuboh, meunan cit keu beulatang-beulatang na saboh jeunéh tuboh nyang laén; meunan cit cicém-cicém laén teuma jeunéh tuboh jih, dan eungkot-eungkot laén teuma jeunéh tuboh jih.\n40Meunan cit teuma ngon mubagoe beunda nyang na dilangét dan meunan cit nyang na dibumoe. Mubagoe beunda nyang na dilangét maséng-maséng na keulagak jih keudroe, dan beunda-beunda nyang na dibumoe pih lagée nyan cit teuma.\n41Gét mata uroe meulaén ngon gét buleuen. Meunan cit ngon bintang-bintang pi na keugét jih keudroe. Dan bintang-bintang nyan maséng-maséng laén teuma gét jih.\n42Meunan cit hai jih singoh keu ureuëng-ureuëng nyang ka maté teupeu udeb lom teuma. Tuboh nyang ka teukubu nyan na kheueh tuboh hase jeuet keu brok, teuma tuboh nyang teupeu udeb lom teuma, na kheueh tuboh nyang hana jitem rusak.\n43Bak watée tuboh nyan teupeutamong lam jrat, tuboh nyan brok dan leumoh; teuma bak watée jihnyan teupeu udeb lom teuma, na kheueh tuboh nyang gét dan teuga.\n44Watée teupeutamong lam jrat, tuboh nyan na kheueh tuboh donya; teuma óh ka lheueh teupeu udeb lom teuma, tuboh nyan na kheueh tuboh nyang geubri lé Roh Allah. Na tuboh nyang nibak donya, na teuma tuboh nyang nibak Po teu Allah.\n45Lam Alkitab na teutuléh lagée nyoe, "Manusia nyang phon, na kheueh Nabi Adam, ka jeuet keu makhlok nyang udeb," teuma Nabi Adam nyang paleng akhé na kheueh Roh nyang jibri udeb.\n46Nyang teuka leubeh ilée na kheueh jasmani, kon nyang rohani. Nyang rohani teuka jih teuma óh dudoe.\n47Nabi Adam nyang phon teupeujeuet nibak tanoh, teuma Nabi Adam nyang keudua asai jih lam syeuruga.\n48Ureuëng-ureuëng nyang na lam donya nyoe na kheueh lagée Nabi Adam nyang phon, nyang geupeujeuet nibak tanoh, teuma ureuëng-ureuëng syeuruga na kheueh lagée Gobnyan nyang teuka nibak syeuruga.\n49Lagée geutanyoe bak watée nyoe na kheueh lagée Nabi Adam nyang geupeujeuet nibak tanoh, singoh tanyoe teuma jeuet lagée Gobnyan nyang nibak syeuruga nyan.\n50Meukeusut ulôn, Syedara-syedara, na kheueh: tuboh nyang geupeujeuet nibak darah ngon asoe, hana hase jitamong lam Donya Barô Allah; dan tuboh nyang hase maté hana jeuet keu siumu masa.\n51Ngieng kheueh rahsia nyoe: Hana banmandum tanyoe maté, teuma tanyoe banmandum meu-ubah.\n52Hainyan teujadi lam sikeujab ngon sikrék mata, bak watée sangka kala teuyueb keu nyang paleng akhé. Sabab bak watée teudeungoe su sangka kala nyan, ureuëng-ureuëng maté teupeu udeb lom teuma ngon tuboh nyang abadi, dan tanyoe banmandum teuma geu-ubah.\n53Tuboh tanyoe nyang hase maté nyoe meuseuti teugantoe ngon tuboh nyang hana hase maté, dan tuboh nyang nibak donya meuseuti teugantoe ngon tuboh nyang nibak syeuruga.\n54Meunyoe tuboh nyang hase maté ka meuteumé teugantoe ngon tuboh nyang hana hase maté, dan tuboh nyang nibak donya ka teugantoe ngon tuboh nyang nibak syeuruga, bak watée nyan barô kheueh teujadi peue nyang ka teutuléh lam Alkitab, "Maté ka geupeu hanco; meunang ka meuteumé!"\n55"Hei mawöt, hoka meunang gata nyan? Hei mawöt, dipat kheueh bisa gata?"\n56Bisa mawöt na kheueh desya, dan desya jipeujak peuranan jih rot huköm agama.\n57Teuma syukoe that ubak Po teu Allah; Gobnyan ka geubri keugeutanyoe keumeunangan rot Isa Almaseh Tuhan geutanyoe!\n58Ngon sabab nyan, Syedara-syedara nyang lon gaséh, bah kheueh gata teuga dan teugoh. Mubuet kheueh bék tinggai keu Tuhan ngon biet-biet sunggoh, sabab gata tateupeue bahwa banmandum nyang gata peubuet nyan na kheueh keu Tuhan, nyan hana teuma peucuma.


Kawasan Pantai Lampuuk | PasirPantai.com Tag\nKeelokan Aceh : Gambar hamparan pasir di pantai lampuuk diatas, adalah bagian dari berita tentang Pantai Lampuuk, Aceh Besar, yang diklasifikasikan dalam Kategori Aceh.\nKeindahan Aceh : Foto sunset-di-pantai-lampuuk diatas, adalah bagian penting dari informasi tentang Pantai Lampuuk, Aceh Besar, yang termasuk dalam Kategori Aceh.\nKeindahan Aceh : Gambar Pantai_Losari_di_Malam_Hari diatas, adalah salah satu bahasan berita tentang Pantai Lampuuk, Aceh Besar, yang termasuk dalam Kategori Aceh.\nKeindahan Aceh : Gambar Hamparang-pasir-pantai-batu-payung-39 diatas, adalah salah satu bahasan berita tentang Pantai Lampuuk, Aceh Besar, yang termasuk dalam Kategori Aceh.\nKeindahan Aceh : Gambar sunset di pantai pangandaran diatas, adalah salah satu bahasan berita tentang Pantai Lampuuk, Aceh Besar, yang termasuk dalam Kategori Aceh.\nKeindahan Aceh : Gambar pantai-mutun-2 diatas, adalah salah satu bahasan berita tentang Pantai Lampuuk, Aceh Besar, yang termasuk dalam Kategori Aceh.\nKeindahan Aceh : Gambar suasana senja pantai batu mejan diatas, adalah salah satu bahasan berita tentang Pantai Lampuuk, Aceh Besar, yang termasuk dalam Kategori Aceh.\nKeindahan Aceh : Gambar PantaiTorowamba diatas, adalah salah satu bahasan berita tentang Pantai Lampuuk, Aceh Besar, yang termasuk dalam Kategori Aceh.\nKeindahan Aceh : Gambar Sunset yang menawan di Pantai Manikin, Kupang diatas, adalah salah satu bahasan berita tentang Pantai Lampuuk, Aceh Besar, yang termasuk dalam Kategori Aceh.\nKeindahan Aceh : Gambar pesona pantai waijarang diatas, adalah salah satu bahasan berita tentang Pantai Lampuuk, Aceh Besar, yang termasuk dalam Kategori Aceh.\npemandangan bermain batu Bali ikan penginapan ombak lokasi pantai keindahan pantai wisata bahari pulau perahu berenang memancing wisatawan pasir putih pasir kuta air laut sekitar pantai karang bibir pantai transportasi tempat wisata keindahan alam wisata alam keindahan objek wisata wisata pantai sunset


Peunula - Wikipèdia bahsa Acèh, ènsiklopèdia bibeuëhChina Wiki 2022 - Basa Acèh\nGeurumpök nibak "https:https://www.duhocchina.com/wiki/index.php?lang=ace&q=Peunula&oldid=123014"\n🔥 Top keywords: Ôn KeueÔn KeuëDimasqInggréhWikipèdiaIrakSurat Al-BaqarahBeunantu:AsoëQKRVZNIranALSMAsiaGBCXOTEIPJLaosDTogoWFPeurancihYSistem koordinat geografiBasa Inggréh\nLam biologi, peunula geukheun keu organisme nyang jitamöng lam Regnum Plantae. Di dalamjih nakeuh mandum organisme nyang that biasa geuturi lé ureuëng bak kayèe, beuluka, terna, naleuëng, kumbeuëk seureuta alga ijô. Meucatat na keunira 350.000 spesies organisme jitamöng u dalamnyan, nyan hana rôh alga ijô. Dari jumeulah nyan, 258.650 jeunèh nakeuh peunula meubungong ngön 18.000 jeunèh peunula kumbeuëk. Rab mandum peunula nyan meusifeuët autotrof, ngön jicok energi langsông dari cahaya mata uroë röt proses fotosintesis. Meuseubab ngön wareuna ijô brat that bak anggèta keurajeuën nyan. nan la\_'én nyang geunguy nakeuh Viridiplantae (peunula ijô). Nan la\_'énjih nakeuh Metaphyta.